Premijera “U Norvešku, u smrt” - Norway in Serbia\nPremijera “U Norvešku, u smrt”\nNakon nekoliko filmova, više knjiga i reportaža, srpski ratni zarobljenici u Norveškoj stižu 9. novembra u beogradsko pozorište.\nPredstava u “U Norvešku, u smrt” će premijerno igrati 9. februara u 20h u UK Vuk Karadžič u Beogradu.\nAutor i reditelj Dejan Janković kao primarnu temu uzima stradanje i sudbine jugoslovenskih logoraša u nacističkim koncentracijskim logorima u Norveškoj, u razdoblju od 1942. do 1945. godine koje predstavljaju svedočanstvo jednog od najmračnijih poglavlja ratne istorije u Drugom svetskom ratu.\nSve je krenulo kada je Janković put naveo na Oslo gde je uvideo koliko se malo zna o stradanjima Jugoslovena u nemačkim koncentracionim logorima za vreme Drugog svetskog rata. "Smatrao sam se obaveznim da kao umetnik, na jedan svojstven način, odam počast i poštovanje svom pradedi Najdanu Jankoviću koji je kao preživeli deportirac logora Polarni krug, sa svojim drugovima i saborcima proveo nekoliko mučnih godina prisilnog rada u klimatski najsurovijem delu Norveške", rekao je Janković za RTS.\nUz podršku Saveza srpskih udruženja u Norveškoj i Ministarstva za dijasporu, Janković je dobio priliku da se bavi ovom temom i pripremi predstavu.\nPredstava polazi od istoimene knjige norveškog istoričara Knuta Fluvika Turesena koja uz drugi dokumentarni materijal predstavlja multiperspektivnu i interaktivnu pozorišnu platformu za tumačenje jednog istorijskog trenutka.\nTuresenova knjiga, koju je na srpski 2015. prevela izdavačka kuća Katena Mundi, je istorijska studija koja nas suočava sa bolnim delom naše istorije i istovremeno pokušava da osvetli, kako kaže, jedan od najmračnijih poglavlja norveške ratne istorije.\nPožurite i nabavite svoju kartu pre nego što predstava ode na gostovanja u Oslu i Bergenu.


RTCG - Radio Televizija Crne Gore - Nacionalni javni servis :: Društvo :: Univerzitet CG: Nema više ,,kopi-pejst”\nPORUKA STUDENTIMA 25. 01. 2013. 12:02 >> 12:14 0\nUniverzitet CG: Nema više ,,kopi-pejst”\nPraksa prepisivanja seminarskih, diplomskih, čak I magistarskih radova sa interneta, koja se posljednjih godina odomaćila kod studenata, uskoro će biti prošlost, poručili su sa Univerziteta Crne Gore.\nNa Univerzitetu se pregovara o nabavci programa koji će pretraživati baze podataka na internetu i utvrđivati vjerodostojnost rada, tako da će svi koji budu koristili takozvani “kopi-pejst sistem” biti otkriveni, pišu Dnevne novine.\nProfesorica na Filozofskom fakultetu Jelica Stojanović kaže da će program za prepoznavanje falsifikovanih radova uskoro biti naručen. Ona dodaje da će to biti od velike pomoći, ali da je ipak, za prepoznavanje ,,prepisivača” ključno znanje profesora.\n„Koliko čujem, mnogi svršeni studenti kasnije za novac pišu radove drugim studentima i nažalost kod određenog broja profesora ti falsifikati prolaze. Stručniji profesori to odmah prepoznaju i upozore studenta da ispravi sporni rad“, kazala je profesorica Stojanović.\nStudenti, međutim, tvrde da im program neće predstavljati problem jer ga već koriste, provjeravaju relevantnost svojih radova i one djelove koji su označeni kao falsifikat ispravljaju, odnosno prepričavaju.\nPrepisivanje sa interneta, kažu profesori, nije zabranjeno, ali važno je da student navede izvor informacija, a ne da tuđe misli I ideje predstavi kao svoje.


Radio România Internaţional/ Aktuelnosti/ Prvo zasedanje novog Evropskog parlamenta (17.07.2019)\nPrvo zasedanje novog Evropskog parlamenta (17.07.2019)\nNa prvom zasedanju novog Evropskog parlamenta predstavnica nemačkih konzervativaca Ursula fon der Lajen, ministarka odbrane Nemačke, izabrana je za predsednicu Evropske komisije.\nUrsula fon der Lajen nova predsednica Evropske komisije ( foto © European Union 2019 - Source : EP, Photographer Christian CREUTZ)\nNa prvom zasedanju novog Evropskog parlamenta predstavnica nemačkih konzervativaca Ursula fon der Lajen, ministarka odbrane Nemačke, izabrana je za predsednicu Evropske komisije. Na istoj sednici Parlamenta, rumunska premijerka Viorika Dančila predstavila je bilans rumunskog predsedavanja Savetom Evropske unije.\nPredstavnica nemačkih konzervativaca postala je prva žena na čelu evropske vlade sa petogodišnjim mandatom. Uz podršku evropskih narodnjaka, dela socijaldemokrata i liberala koji su se uverili da će Ursula fon der Lajen poštovati polnu ravnopravnost medju budućim komesarima, geografsku i političku ravnotežu prilikom imenovanja komesara, mehanizam pravne države, migraciju i borbu protiv klimatskih promena.\nNova šefica Evropske komisije obećala je da uložiti dodatne napore na jačanju evropske odbrane, utvrdjivanju minimalne evropske plate, mogućnost produženja roka za Bregzit kao i uvodjenja zakonske inicijative za Evropski parlament ili usvajanje transnacionalnih lista za evropske izbore. Sledeći korak je formiranje kabineta. Svaka država članica treba da predloži jednog komesara i da vodi pregovare o budućim portfeljima, a zatim će stručne komisije proveriti predložene kandidate.\nRumunska premijerka Viorika Dančila predstavila je šestomesećni bilans predsedavanja Rumunije Savetom Evropske unije. Bukurešt će i ubuduće podržati evropski projekat i istovremeno dovršiti svoju integraciju, naglasila je Viorika Dančila. Evropa ne treba da ima više brzina, jer će progresi biti temeljiti i sa konkretnim beneficijama za državljane samo kada su zajedno napravljeni:,,Preuzeli smo obavezu da radimo na jačanju evropskog projekta i tokom šestomesečnog mandata dokazali smo da panevropeizam treba podržati doslednim akcijama. Naš projekat ne treba da promoviše Evropu u više brzina pa ni koncentrične krugove. Rumunija će i dalje promovisati zajednički cilj konsolidaciju evropskog projekta i istovremeno dovršiti svoju integraciju. Mislim na punu integraciju u Šengen jer mi zapravo postupamo kao da smo već članovi.''\nLideri političkih grupa socijalista, konzervativaca, reformista i evropskih zelenih čestitali su Rumuniji na uspešnom zaključenju velikog broja dosjea uprkos mnogobrojnim izazovima. Suprotnog mišljenja je bio predstavnik Grupe Evropske renesanse koji je ocenio da je rumunsko predsedavanje bilo kontradiktorno.


Zelenović: Vacić je vođa paramilitarne frakcije SNS - Teslavision\nGradonačelnik Šapca Nebojša Zelenović ocenio je „skandaloznim“ sinoćno ponašanje u Šapcu i govor mržnje „takozvanog vođe desnice“ Miše Vacića i ocenio da je on „vođa paramilitarne frakcije Srpske napredne stranke (SNS)“, navodi se u saopštenju Zajedno za Srbiju.\nPiše: Beta 09. novembra 2019. 12.24\n„Kao što su nekada Šešelj i Vučić služili Miloševiću kao strašila za pristojan svet i međunarodnu zajednicu, danas takvu ulogu za Vučićeve potrebe ima Miša Vacić. Taj čovek uz pomoć i tehničku podršku SNS putuje po Srbiji i psuje, preti i vređa mirne gradjane sa jednim ciljem i jednom porukom – ‘ako nećete (predsednika Srbije Aleksandra) Vučića ovo će vam biti vlast’“, navodi se u pisanoj izjavi Zelenovića.\nZelenović je ocenio da je Vacićev sinoćni boravak u Šapcu izazvao uznemirenje javnosti i gradjana koji su, kako je kazao, „navikli na miran život u kome se ljudi medjusobno uvažavaju“.\n„Šabac je kosmopolitski, evropski grad koji svakoga dočekuje raširenih ruku i otvorenog srca. To se odnosi na sve ljude, uključujući čak i one koje Vučić godinama šalje u Šabac pokušavajući da nelegalnim sredstvina sruši demokratsku vlast“, naglasio je Zelenović.\nOn je istakao da je „ekstremistički pir sa Vacićem u glavnoj ulozi“ previše čak i za „najtolerantnije Šapčane“ i ocenio da je poslao Vučić u Šabac neke čudne ljude da budu podrška Vaciću u divljanju“.\n„Ne znaju ni oni tačno zbog čega su došli, ali im je rečeno da nešto moraju da viču i prete. Moja poruka i Vučiću i Vaciću je ista: ‘neće proći jer ovo je naš grad, naša zemlja i ne damo ekstremistima da ih ruše’“, zaključio je Zelenović.\nPrevious : Vučić: Deonica autoputa Istočni krak Koridora 10 mogla biti otvorena i pre 50 godina, ali nije\nNext : PSG: MUP da objasni ko i kako će upravljati kamerama za identifikaciju lica u Beogradu


„Naši eksperti iz medijskog prava konstatuju da pozivanje na odredbe koje određuju zaštitu ličnog dobra u oglašavanju, nema za svrhu zaštitu političara od kritike, nego da neko ne ubire korist od komercijalne eksploatacije tuđeg lika, uključujući i lično ime, bez njegove ili njene saglasnosti“, navedeno je u saopštenju.\nTakođe, pravni tim TV N1 naglašava da je privatnost funkcionera sužena u odnosu na privatnost drugih osoba, upravo zbog važnosti funkcije koju obavljaju, a da to čak i piše i u Zakonu o javnom informisanju i medijima.\nKako se ističe, „dobro je poznat standard da funkcioneri imaju suženo pravo na privatnost u situacijama kada postoji pretežniji interes javnosti, potvrđen u brojnim presudama Evropskog suda za ljudska prava“.\n„Naši pravnici smatraju da REM nije izneo nijedan argument na koji način je sadržaj pomenutog spota pozivao na diskriminaciju, već je samo citirao propise“, istakla je TV N1 na svom sajtu.\nKako je dalje rečeno, iako je „formalno i prostim gramatičkim tumačenjem propisa REM mogao da dođe i do ovakve odluke, morao je da ode korak dalje i da pođe od cilja konkretne odredbe, procene da li je ona uopšte podobna da se primenjuje na političko oglašavanje, i da utvrdi da li interes javnosti preteže nad interesom lica čije se dobro štiti“.\n„Tek na osnovu takve analize je mogao da dođe do pravilne i legitimne odluke“, ističe se u saopšenju.\nTakođe je po navodima TV N1 „posebno problematično paušalno tvrditi da postoji diskriminacija, a ovakve vrste odluka bi morale da imaju složenije obrazloženje od prostog citiranja zakona“.\n← Da li je Ana Brnabić advokat sina predsednika Vučića ili predsednica vlade?\n“Nisam mogla da verujem kakav odgovor dobijam od Mitrovića” →


Automobilima u Banijskoj i Ljevčanskoj ulici jure i preko rupa - Glas Srpske\nAleksandar Stojanović 21.06.2019 16:27\nBanjaluka - Uništeni dijelovi kolovoza, rupe na putu i jurnjava automobila postali su svakodnevica za mještane Banijske i Ljevčanske ulice na Petrićevcu. Zbog toga stanovnici već duži period apeluju na nadležne da saniraju ulice i postave znakove za ograničenje brzine.\n- Zbog velikih gužvi u posljednje vrijeme, put je propao, ali to ne sprečava neodgovorne pojedince da brzo voze. Moja djevojčica je tim putem išla u školu i nisam smjela samu da je pustim da pješači jer sam strahovala da je, ne daj bože, auto ne udari. Sreća pa se školska godina završila, ali problem je ovdje i dalje prisutan - rekla je mještanka Bojana Savanović i napomenula da ne postoji nijedan znak za smanjenje brzine.\n- Drago mi je što se gradi glavna Kralja Aleksandra ulica, ali nadležni nisu smjeli ovo da dopuste. Znali su da će biti veliko opterećenje, a ništa nisu uradili kada je to u pitanju. Saobraćajnica je sva u rupama i velike su gužve u jutarnjim i poslijepodnevnim časovima - rekao je Đurđević.\n- Sva oštećenja na navedenim saobraćajnicama biće sanirana u okviru radova redovnog održavanja saobraćajnica - rekli su iz Gradske uprave.\n- Mještani su dugo očekivali ovaj projekat i sada će dobiti najmoderniju saobraćajnicu, koja će poboljšati saobraćaj u ovom dijelu grada - rekao je ranije gradonačelnik Igor Radojičić.


KRALJEVO: Nema više sušenja veša na terasama, SLEDE KAZNE - Nova Borba\nKRALJEVO: Nema više sušenja veša na terasama, SLEDE KAZNE\n"Prvo će se ljudi upozoravati i obaveštavati o novoj odluci, a posle, kada prođe taj period, svakako će biti i sankcija. Necivilizacijski je da budu izložene lične stvari na terasama", kaže član Gradskog veća zadužen za urbanizam, građevinarstvo i stambeno-komunalne delatnosti Milan Milošević.\nKraljevčani koji imaju alternativu, ne bune se. "Ko ima negde na drugom mestu da suši, trebalo bi da suši, ali ko nema, šta će, onda mora, prinuđen je – u kući", kaže jedna Kraljevčanka.\nOdluka o komunalnom uređenju grada zabranjuje i da se prosipa i odvodi tečnost na fasadu i javnu površinu. Cveće sme da se drži samo u lepim saksijama bez rizika da će curiti ili pasti. Ko to ne poštuje, preti mu kazna od 10.000 dinara.


KiM: Vučićevi dogovori sa zločincima i ubicama Srba! – Gerila\nGerila > Društvo > KiM: Vučićevi dogovori sa zločincima i ubicama Srba!\nobjavljeno na May. 06, 2018 u 2:29 pm\nKrajem marta meseca Institut za evropske poslove sproveo je u Srbiji anketu koju je naslovio „Šta građani Srbije misle o Kosovu“ sa ciljem ispitivanje javnog mnjenja o raspoloženju naroda prema otimanju KiM. Iz samog naslova se vidi da Institut promoviše prihvatanje kvazi-nezavisnosti albanskih separatista. Lukavo kombinujući medijski nametnuti stav o porastu životnog standarda pristupanjem Evropskoj uniji sa osećanjima prema Kosovu i Metohiji, kreatori ankete su ipak bili iznenađeni odgovorim 81% građana koji su potvrdili da ne bi podržali „nezavisnost Kosova“ čak ni kao uslov za članstvo u Evropskoj Uniji.\nNa šta, u stvari, može da ukaže novinar, u državi u kojoj se jedni za drugim izbori dobijaju obećanjem o novim radnim mestima i to tamo gde je, po nalogu MMF-a, već nekoliko godina unazad na snazi zakon o zabrani zapošljavanja u javnom sektoru? Da, obećanja se odnose i na „strane investitore“ čije se „privlačenje investicija“ svodi na davanje povlastica i budžetske stimulacije iz kojih plaćaju minimalne zarade radnicima a kad to potroše napuštaju Srbiju ostavljajući za sobom štetu. Takvom narodu, čija ga vlast osim pljačke nacionalnih dobara osiromašuje dodatno i zakonskim odredbama po nalogu stranih kontrolora državnog budžeta, fokus je usmeren jedino ka preživljavanju i taj nagon nužno postao sve jači. Zbog toga se verovalo da će siromaštvo biti to koje će iznuditi predaju Kosova i Metohije u narodu, u zamenu za pristupanje EU.\nOčigledno nezadovoljni rezultatom i druga udruženja su objavila rezultate anketa koje su sproveli a na istu temu. Sredinom aprila rezultate svoje ankete objavio je ogranak „Ipsos“ marketinške agencije u Srbiji. Tokom predstavljanja rezultata potvrđena je povezanost ekonomskih problema sa odnosom građana prema KiM. „Kosovo je užasno eksplozivna tema koja nije prioritet dok se tamo nešto ne dogodi. Građani kažu da su nizak standard ili nezaposlenost prioriteti, rečeno je tom prilikom sa akcentom opšte stanje. „Šta su problem? Nezaposlenost, nizak standard, ekonomija, korupcija, opšte siromaštvo, manje više kako da preživimo“! Rezultate je predstavio Srđan Bogosavljević koji je konstatovao da su nizak standard i nezaposlenost veoma mnogo povezani sa rešenjem kosovskog problema!\nSa ovakvom predznanjem dobijanje željenih rezultata bila je obična šala. Zato su i pitanja bila da li bi ste živeli i da li bi ste od vaše plate ili penzije izdvajali za Kosovo? Naravno, u atmosferi opšte nebezbednosti za Srbe na KiM teško je naći one koj ibi još i došli da tu žive, no ipak ih je bilo preko 20% na uzorku od preko 100 ispitanika. Međutim, onih koji bi „izdvajali za Kosovo“ od ličnih zarada (što je odlična baza za manipulaciju jer je nejasno kolike su zarade ispitanika, u koju svrhu, da li za postojeću separatisičku vlast ili koga već, koliko dugo bi to trajalo…) tek je 4% odsto ispitanika potvrdilo da bi. Upravo to je iskorišćeno u propagandne svrhe da bi se javnosti predočilo da „Srbe ne zanima Kosovo“!\nNo, ako narod ne zanimaju Kosovo i Metohija, čemu sve te ankete, medijska ofanziva, pritisci i zastrašivanja koja „ne ostavljaju drugi izbor“? Ovo će postati jasnije ako pogledamo – ko je radio ankete.\nInstitut za evropske poslove i nije preterano poznat u srpsko javnosti ali su njegovi aktivisti i te kako uspeli da je uzburkaju aprila 2015. godine. Pre svih izvršni direktor Naim Leo Beširi, stipendista i lobista NATO pakta u Srbiji, kada je ispred NVO „Omladinskog odbora za obrazovanje“ potpisao poziv Hašimu Tačiju na konferenciju Evropske integracije Zapadnog Balkana: „Zajedno možemo bolje“ 2015. godine. Žustra reakcija srpske javnosti zbog poziva osuđenom vođi terorista, Hašimu Tačiju, i njegovo uzdizanje na rang spoljnih ministara evropskih zemalja, učinila je da Tači otkaže poziv zbog loše bezbednosti.\nČak i da sve ovo pretpostavimo kao nepovezane događaje jedna njegova izjava će nas ubediti da je sve ovo ipak više od puke teorije zavere. Naime, Beširi je prošle godine za nemački Dojče vele o pokretanju unutrašnjeg dijaloga po pitanju Kosova i Metohije rekao da „sva istraživanja pokazuju da preko 85 odsto građana (Srbije) ne podržava bilo koju formu nezavisnosti Kosova. Pojedini analitičari kažu da bi se taj stav mogao promeniti jednom dobrom medijskom kampanjom i ja mislim da je ovo početak te kampanje“ rekao je Beširi tom radiju.\nIstaknuto je da su „građani zbunjeni a njihovi stavovi nestabilni“ na samom početku predstavljanja rezultata i to „šezdesetak istraživanja stavova građana o Kosovu koje je ta agencija sprovela u poslednje dve decenije“! Izgleda da ovo predstavlja određeni zbir stavova do koga se došlo nama nepoznatim kriterijumima.\nNa predstavljanju rezultata našla se i Jadranka Jelinčić, Izvršna direktorka Fondacije za otvoreno društvo uz čiju podršku je sprovedeno ovo „anketiranje“. Bilo je to svega nekoliko dana pre nego što je Ramuš Haradinaj uručio priznanje osnivaču tog Fonda, Nataši Kandić „u znak zahvalnosti za doprinos i objavu tačnih podataka o ubijenima i nestalima u ratu na Kosovu“. Apsurd realnosti se ne završava tu, u stvari uopšte se i ne završava. Komentarišući ovaj događaj direktor Kancelarije za KiM, Marko Đurić, naveo je da „ne misli ništa pozitivno i lepo o tome što je kosovski premijer Ramuš Haradinaj uručio priznanje osnivačici Fonda za humanitarno pravo iz Beograda Nataši Kandić“.\n„Tu Zlatnu mapu bi verovatno trebalo pretopiti i pokloniti porodicama kidnapovanih i nestalih čija se sudbina još uvek ne zna i koji su stradali od ruke tih koji danas dele te i takve nagrade. Tako da osim što je pružio i lično legitimitet ratnom zločincu nazvavši ga „kosovskim premijerom“, Đurić je zaboravio da se osvrne na svog šefa, Aleksandra Vučića čija je lista i dovela Haradinaja na vlast pa tako i u poziciju da deli te i takve nagrade.\nHoće li Đurić da objasni zašto su ljudi iz najužeg okruženja Aleksandra Vučića na Kosovu i Metohiji najbolji saradnici tog istog Ramuša Haradinaja kome su još i omogućili da „zaokruži državnu granicu“ sa Crnom Gorom a eto, desilo se da je baš Đurić u najboljim odnosima i stalnom kontaktu sa njima?\nTo će se možda, neplanirano, i zakomplikovati, možda Ramuš i ostane bez svojih zgrada ako bi smo dozvolili da dostignu svoj vrhunac prilike koje nam sve više idu na ruku. U poslednje vreme bujica separatizma koja je preplavila svet nakon evropsko – američke podrške albanskom separatizmu na Kosovu i Metohiji, stvara sve veći glib.\nGlobalne promene, rat u Siriji, snažan otpor Rusije američkom svetskom uticaju stvaraju izuzetno nervoznu atmosferu u Srbiji u kojoj su osećanja srpstva i očuvanja Kosova i Metohije kao dela svoje teritorije, frontalno napadnuti. Agresivna medijska ofanziva kroz sve veću kontrolu Zapada nad srpskim i pokretanjem ispostava zapadnih medija (redakcija BBC, Njujork tajms, vesti televizije N1 na engleskom jeziku…), te bombastični rezultati anketa sa, u najmanju ruku zbunjujućom pozadinom, neprestana uveravanja da je za Srbiju dobro da se odrekne najbogatijeg i najvažnijeg dela svoje teritorije, pouzdani su pokazatelji da stvari zapadnim moćnicima klize iz ruku i da im se žuri više nego ikada.\nMeđutim, čak i kada kola idu dobrim putem i sve na njima funkcioniše, Srbija ima onaj klin u točku koji joj lomi osovinu i nemoćno baca na tlo. Taj klin nije bilo kakav već naročit, vrhovni klin koji u ovoj priči ima i svoje ime – Aleksandar Vučić.\nRezimirajući rezultate unutrašnjeg dijaloga o KiM, čije pokretanje i nije imalo podršku u srpskoj javnosti, Vučić je poslednjeg dana marta izjavio da se „najveći deo učesnika unutrašnjeg dijaloga zalaže se za zamrznuti konflikt sa Kosovom i da čekamo neke bolje prilike“ ali da je on lično protivnik takvog rešenja.\n„Iako je to većinski stav političke i nepolitičke javnosti Srbije, ja sam protiv takvog rešenja, ne zato što ne volim Srbiju ili ne razumem svetska kretanja u globalnoj politici, već zato što smo analizirali sa nekim nevladinim organizacijama i fondovima, preko vlade i Kancelarije za KiM“ objasnio je novinarima Vučić zbog čega sav taj cirkus i jednogodišnja ujdurma oko okruglih stolova sada kao u stihovima dečije pesmice – „Obećao sam mami da ću biti odličan, i da neću biti dvoličan. Puj pike ne važi!“\nA, koliko je tek njegova, ako je uopšte njegova po tako važnom pitanju, odluka dobra ubrzo je sam otkrio: „…Jer kada pričamo o Kosovu, mi ne razgovaramo sa kim treba, odnosno sa Kosovom(!), već sa njihovim moćnim zaštitnicima… Problem je kada treba da razgovarate sa onima koji su razarali Srbiju 1999. godine i priznali državu Kosovo 2008. godine. Oni su veoma moćni i snažni“, rekao je Vučić u Nišu na otvaranju fabrike Leoni, još jedne „strane investicije“ podržane, prema nekim podacima, sa 33 miliona evra iako je njen godišnji profit oko 4 i po milijarde!\nIzgleda da Rahoj ne zna koliko su ostali predstavnici država moćni…Mnogi su iskoristili priliku da naglase je razlog takve odluke španskog premijera problem koji Španija ima sa separatistima u Kataloniji.\nUbrzo nakon toga i Potpredsednik Inicijative za evropsku stabilnost (ESI) Kristof Bender naveo je da je ovo kraj „evropskog puta“ za albanske separatiste sa Kosova i Metohije, i da oni u postojećim okolnostima, nemaju perspektivu za članstvo u Evropskoj uniji. Pre svega zbog toga što u Evropskoj uniji ne postoji jedinstvo oko njihovog statusa jer pet država EU ne priznaje njihovu kvazi-nezavisnost zbog čega oni ne mogu da se predstavljaju kao država, a sa regionima nema pregovora.\nOvo je izgleda najteže palo Vučiću. Brže bolje iz Bukurešta je javio da „Srbija mora da učestvuje“ na tom samitu jer će tamo biti Angela Merkel, francuski predsednik Makron i drugi „najmoćniji evropski lideri od kojih nam sve zavisi“ a za koje je nedavno rekao da je vrlo teško razgovarati jer su zaštitnici albanskih separatista i glavni pokrovitelji ideje o otcepljenju KiM mimo svih zakona. Pa, čak i požuruju čitavu stvar da bude privedena kraju znajući da je ovaj predsednik Srbije možda jedini koji će za njih učiniti baš sve I to bezuslovno. A španski premijer… Pa, valjda će moći da razume da Srbija ne može da dozvoli sebi da zbog Katalonije koči odnose „sa Kosovom“…\nSvetozar Marović traži penziju i vozača od Srbije


Povećan priliv migranata u TK | NEON Televizija\nPovećan priliv migranata u TK\nNa sjednici Vlada je prihvatila Informaciju o aktualnoj situaciji u vezi sa migrantima na prostoru TK za juli 2021. godine. Tokom jula službenici policije su pronašli i evidentirali 315 migranata, koji kod sebe nisu imali identifikacione dokumente ili potvrdu o iskazanoj namjeri podnošenja zahtjeva za azil. U odnosu na juni, kada su evidentirana 133 migranta, radi se o značajnijem povećanju evidentiranih migranata za njih 182. Ipak u poređenju sa julom prošle godine, kada je evidentiran 2.651 migrant, ovogodišnji jul zabilježio je značajno smanjenje.\nTokom jula ove godine najveći broj migranata evidentiran je iz Pakistana (144), Bangladeša (63), Afganistana (60), Maroka (19), Libije (13), Alžira (11), Indije (2), te Tunisa, Palestine i Šri Lanke po 1 migrant. U ovom periodu evidentirano je i 9 sigurnosno interesantnih događaja u kojem su učestvovali migranti, a četiri od tih događaja su evidentirani kao krivična djela razbojništva i krađe.


Foto: N.N. | Mladi posjećuju vjerske objekte i prevazilaze razlike\nAnja Matarugić 10.03.2021 09:00\nIspričala je za "Nezavisne" Irena Đorđević, sekretar Odbora za međureligijsku saradnju Banjaluka.\nOna je istakla da su u okviru tog projekta srednjoškolci posjetili vjerske objekte četiri religijske zajednice u Banjaluci, te na taj način doprinijeli širenju povjerenja, uvažavanju i toleranciji.\nMladi su se tada upoznali sa istorijom, tradicijom i radom Hrama Hrista Spasitelja, Katoličkom župnom crkvom Pohoda Blažene Djevice Marije, te džamijom Ferhadija i Sinagogom u Jevrejskom kulturnom centru "Arie Livne" u Banjaluci.\nIstakla je da ovaj odbor u sklopu Međureligijskog vijeća BiH aktivno postoji već četiri godine, te da su do sada uradili oko šest projekata.\n"U odboru aktivno učestvuju sve četiri vjerske zajednice - islamska, katolička, pravoslavna i jevrejska", navela je Đorđevićeva.\nZa pomirenje u BiH važno je jačanje međureligijskog dijaloga, posebno kod mladih, koji upoznavanjem različitih religijskih zajednica stiču nova znanja, poznanstva, ali i ruše moguće predrasude.\nĐorđevićeva je istakla da aktivnosti koje imaju najveći uticaj na pomirenje i izgradnju odnosa svakako su mali grantovi na koje apliciraju aktivisti Odbora za međureligijsku saradnju Banjaluka iz sve četiri vjerske zajednice.\n"Uz pomoć i podršku USAID-ovog projekata 'PRO-Budućnost' svi ti mali projekti uspijevaju da dođu do svoje realizacije", navela je Đorđevićeva.\nDodala je da se ideje i koncepti malih grantova kreiraju u skladu s platformom za mir.\nIstakla je da je ovaj odbor 2019. godine potpisao i Sporazum o saradnji sa gradom Banjaluka, sa ciljem promovisanja saradnje, tolerancije i suživota svih religijskih zajednica u gradu na Vrbasu.\n"S obzirom na epidemiološku situaciju 2020. godine nismo bili u mogućnosti da realizujemo projekte, ali se nadamo da ćemo uspjeti ove godine s obzirom na to da imamo odobren mali grant od 'PRO-Budućnosti'", kazala je Đorđevićeva.\nNaglasila je da će tema ovog projekta biti "Mladi u međureligijskom dijalogu - različitosti nas spajaju".\n"Projekat je napisala naša Ana Stevandić, koji je trebalo da bude implementiran 2020. godine, ali iz opravdanih razloga realizacija projekta pomjerena je za 2021. godinu", rekla je Đorđevićeva.\nPojasnila je da će učesnici ovog novog projekta biti mladi aktivisti iz različitih vjerskih zajednica, a sudeći prema nazivu projekta, mladi će kroz zajednički dijalog naučiti kako prevazići razlike.


Sad potrebna studija izvodljivosti za “razvoj” industrijske zone.\nDatum kreiranja ponedeljak, 09 jul 2018 06:03\nGradska uprava Valjeva raspisala je javnu nabavku za izradu studije izvodljivosti za razvoj Privredne zone Valjevo, objavio je ekonomski portal “E-Kapija”.\nKako se navodi u tenderskoj dokumentaciji, a objavljuje “E-Kapija”, “ova studija radi se sa ciljem da se odgovori na pitanje da li je projekat tržišno i finansijski isplativ i da li je organizaciono i tehnički izvodljiv”.\nNa području plana buduće Privredne zone je uglavnom poljoprivredno zemljište, dok je deo zemljišta stambeno-poslovne i privredne namene, a rok za podnošenje ponuda ističe 12. jula, za kada je zakazano i njihovo javno otvaranje, objavila je “E-Kapija”.\nPodsećamo, Grad Valjevo je iz budžeta kupio zemljište predviđeno za novu industrijsku zonu i platio ga 1,6 miliona evra, iako je reč o parcelama koje nemaju ni saobraćajnu ni neku drugu infrastrukturu poput dovoda struje, vode i kanalizacije i optičkih kablova za telekomunikacije.\nZbog toga je procena da je potrebno bar još 300 miliona dinara, naravno iz budžeta grada, kako bi se parcele infrastrukturno opremile i ponudile potencijalnim investitorima.


Fly Dubai - Aviokarta.ba\nFly Dubai opšte informacije\nFly Dubai je avio kompanija u vlasništvu države Ujedinjeni Arapski Emirati. Njeno sedište je na Terminalu 2 Međunarodnog aerodroma u Dubaiju, odakle poleću i mnogi letovi ove kompanije.\nSedište kompanije Fly Dubai je i Međunarodni aerodrom Al Maktum, 37 km od centra Dubaija.\nOvaj avio-prevoznik osnovan je 2008. godine pod zvaničnim imenom Dubai Aviation Corporation, a danas leti do više od 100 destinacija širom sveta, uključujući Beograd, Sarajevo, Skoplje, Sofiju, Podgoricu, Dubrovnik, kao i mnoge gradove na Bliskom i Dalekom istoku, u Africi, Rusiji…\nFly Dubai Flota\nFlydubai leti sa jednom od najmlađih i najmodernijih flota na svetu. U pitanju su Boeing avioni 737-800, B 737-MAX 8, B 737-MAX 9 i B 737-MAX 10. Predviđena je nabavka još oko 50 letelica.\nFly Dubai poslovni model\nFlydubai posluje po low-cost modelu ali ima pojedine karakteristite koje uglavnom vezujemo za tradicionalne avio kompanije, kao što je npr. postojanje biznis klase, sistemi za zabavu na letu, mogućnost za pravljenje konektivnih letova, code-share saradnja, karte sa elektronskom brojevima, itd.\nFly Dubai destinacije\nFlydubai ima direktne letove iz Beograda za Dubai, a sa presedanjem najpopularnije destinacije su Zanzibar, Kolombo, Krabi, Salalah.


NA ŠTO SE SPREMAJU? Tvrdi da SDA proizvodi oružje i radi popise muškaraca\nPREDSJEDAVAJUĆI srpski član Predsjedništva BiH Milorad Dodik optužio je bošnjačku stranku SDA da provodi popise vojno sposobnih muškaraca te planira njihovu vojničku izobrazbu i povećava vojnu proizvodnju pripremajući se za “eventualnosti”, ne pojašnjavajući što pod tim misli.\n“U posljednja tri mjeseca u dva navrata se održavaju sastanci SDA na kojima nazoče svi predsjednici mjesnih organizacija te stranke, ovdje iz ove regije, i dolaze predstavnici obavještajne zajednice i njihove SDA sigurnosne komisije koja ovdje organizira prije svega da se popišu svi vojno sposobni pripadnici Bošnjaka, da se točno napravi njihova profilacija u smislu gdje su bili, što su radili tijekom rata. Oni koji nisu vojno obučeni, treba vidjeti na koji način bi se mogli pripremiti za neke po njima eventualnosti”, rekao je Dodik u Mostaru.\nKaže da je o svemu obavijestio Vučića\nDodao je kako je o tome izvijestio i predsjednika Srbije Aleksandra Vučića s kojim je obišao sabornu crkvu koja se obnavlja nakon što je srušena u posljednjem ratu u Mostaru. Prema Dodikovim riječima, svojevrsna vojna mobilizacija kod Bošnjaka je posve usklađena s ranijim izjavama predsjednika Stranke demokratske akcije Bakira Izetbegovića da se Bošnjaci trebaju naoružati za “ne daj Bože”.\nKaže da SDA kontrolira proizvodnju oružja, koja je povećana\n“Tvornice oružja i streljiva u FBiH izravno su pod nadzorom Bošnjaka, odnosno SDA, povećale su svoju nekontroliranu proizvodnju u dijelovima oružja i streljiva i to je ona priča o Bakiru Izetbegoviću i njegovoj tvrdnji kako za ‘ne daj Bože’ nešto proizvodi”, dodao je Dodik.\nSuljagić: “Halal svaki metak Titu i partizanima”


Stobi Flips slavi 40. godina, brend koji je prvi put proizveden 1978. godine u prilepskoj kompaniji Vitaminka. Pod motom „Stobi Flips‚ 40. godina svuda“ sa puno aktivnosti tokom cele godine, kompanija će pokazati kako se stvarao i kako je rastao najjači brend u Makedoniji, šta on predstavlja za potrošače i kakav je njegov značaj za kompaniju i tržište.\n„Svaka ideja može biti vredna i dati rezultate ukoliko se radi na njoj i ulaže u njenu realizaciju. To potvrđuje današnji status Stobi Flipsa, 40. godina kontinuiranog kvaliteta najprepoznatljivijeg makedonskog brenda. Stobi Flips donosi veliku vrednost i kompaniji, zato što je svojom ekspanzijom doprineo rastu Vitaminke. Ipak najveća vrednost je njegov značaj za potrošače i poverenje u brend koje stalno raste i uvećava se“, izjavio je Sašo Naumovski, generalni izvršni direktor Vitaminke.\nPored obogaćivanja novim veličinama i ukusima, rasteća popularnost Stobi Flipsa nameće povećanje njegove proizvodnje, izazov kojem Vitaminka može u potpunosti odgovoriti.\nRast popularnosti na domaćem tržištu podjednako prati i plasiranje na inostrana tržišta i povećanje prodaje. Danas je Stobi Flips prisutan na tržištima u još 40-tak zemalja u celom svetu. Broj zemalja gde je prisutan se stalno širi i raste iz godine u godinu, što je rezultat njegovog visokog i postojanog kvaliteta.\nKampanja za obeležavanje 40-godišnjeg jubileja Stobi Flipsa započela je lansiranjem u vasionu, čime je postao prvi makedonski brend koji je osvojio i ovaj prostor.


pink.rs | Samardžija za Pink: Ljudi koji su naredili da se baci osiromašeni uranijum, znali su kakve posledice to donosi, Mišić: Bombardovanje je bilo dramatično finale 1990-tih (VIDEO)\nSamardžija za Pink: Ljudi koji su naredili da se baci osiromašeni uranijum, znali su kakve posledice to donosi, Mišić: Bombardovanje je bilo dramatično finale 1990-tih (VIDEO)\nNa današnji dan pre 20 godina počelo je bombardovanje.\nNovinar i bivši dopisnik iz Moskve Slobodan Samardžija ocenio je da je za Ruse bombardovanje SR Jugoslavije 1999. godine bio veliki šok.\n-Niko nije mogao da računa da se takve stvari dešavaju krajem 20. veka, međutim, postojao je jedan problem, Rusija koja je navikla da dobija sve ratove u tom trenutku ništa nije mogla praktično da uradi, jer je to bilo doba kada je Jeljcin predao vlast Putinu - pristeio se Samardžija.\n-U tom trenutku Rusija je bila u jako lošem stanju, na ekonomskom i vojnoim planu je bila slaba i učinila je ono što je mogla, nekako da umiri celu stvar, ali SAD je tada bila sila broj jedan, njoj niko nije mogao ništa - rekao je Samardžija, dodajući da Moskva u tom trenutku nije mogla ništa da uradi, jer su tada bili u tranziciji.\nOn je ocenio da su se izvukle zemlje koje su bile članice varšavskog ugovora, nekako su se oporavile, sem poljske, ostali delovi SSSR-a otišli su u aut ali sada se polako oporavljaju.\nKomentarišući naslovne strane novina na kojima se pojavljuju naslovi da ćemo još dugo trpeti posledice NATO bombardovanja, Mišić ocenjuje da ti ljudi koji su rekli da se baci osiromašeni uranijum znali su kakve posledice to donosi.\nNovinar i bivši dopisnik iz Vašingtona Milan Mišić ocenjuje da je bombardovanje bilo dramatično finale 1990-tih godina, bio je to najveći posleratni presedan u međunarodnim odnosima.\n-Pre toga bilo je drugih presedana, bilo je nezamislivo da se na kraju veka vodi rat, znamo šta je sve prethodilo tom dramatičnom događaju, a znamo i šta je usledilo nakon toga, invazija na Irak, 11. septembar... sve u svemu to je bio jedan istorijski vrtlog koji nije prestao do današnjeg dana - zaključio je on.\n'Nije bitno gde je potpisan Kumanovski sporazum, bitan je rezultat' (VIDEO)\nKRIV JE OSIROMAŠENI URANIJUM: Srbi koji su posle bardovanja oboleli od raka TUŽE ČLANICE NATO! (VIDEO)


Krvna plazma - 1\nLONDON - Korišćenje krvne plazme oporavljenih od virusa korona za liječenje obolelih je od male koristi, pokazalo je najnovije kliničko istraživanje obavljeno u Indiji.\nViše od 1.000 izliječenih u Srbiji doniralo krvnu plazmu\n07. 09. 2020 13:45\nBEOGRAD - U Srbiji je više od 1.000 osoba doniralo krvnu plazmu koja se koristi u liječenju oboljelih od virusa korona, izjavila je danas Gordana Antuljeskov iz Instituta za transfuziju krvi Srbije.\n27. 05. 2020 12:48\nČuveni italijanski tenor Andrea Bočeli donirao je svoju krvnu plazmu u bolnici "Cisanello" u Pizi za eksperimentalno liječenje pacijenata koji se još bore sa virusom.\n13. 04. 2020 10:54\nBEOGRAD - Predrag Ðelevski iz Glogonja prvi je građanin Srbije koji je poslije ozdravljena od novog korona virusa donirao krvnu plazmu.\n08. 04. 2020 17:41\nBEOGRAD - Zamjenica direktora Insituta "Batut" Darija Kisić Tepavčević izjavila je danas da je započeto s potrebnim procedurama kada je riječ o terapiji krvnom plazmom ljudi koji su imali virus i koji su razvili antitijela na virus.\n04. 04. 2020 14:30\nVAŠINGTON - Ljekari u bolnicama u Sjedinjenim Američkim Državama, uz pomoć metoda starog više od jednog vijeka, koji se oslanja na krvnu plazmu dobijenu od izliječenih pacijenata, pokušavaju da izliječe novooboljele od virusa korona.


Globalna škola preduzetništva u Nišu | Kapital magazin\nGlobalna škola preduzetništva u Nišu\nStudentska organizacija „AIESEC“ po treći put organizuje projekat „Globalna škola preduzetništva“ koji će u Nišu biti realizovan u periodu od 17. jula do 30. avgusta.\nKako navode organizatori, projekat je namenjen srednjoškolcima i studentima svih fakulteta, a ima za cilj da podstakne mlade ljude na pokretanje sopstvenog biznisa i usavršavanje u oblasti preduzetništva.\n„Učesnici projekta imaće priliku da sa studentima iz Australije i Italije teorijski i praktično uče o poslovnim planovima, ljudskim resursima, marketingu, prodaji, finansijama i biznis trendovima kroz interaktivne radionice, edukacije i studije slučaja u trajanju od 5 nedelja. Mladi i ambiciozni inostrani studenti potrudiće se da svoje znanje i iskustvo iz oblasti preduzetništva prenesu našim studentima i pomognu im da realizuju svoju preduzetničku ideju koju će razradjivati na samom projektu“ kažu iz AIESEC-a\nProjekat se realizuje u vidu interaktivnih radionica tri puta nedeljno u periodu od 17.07 do 30.08, u prostorijama Univerzitetske biblioteke „Nikola Tesla“ a svi učesnici će na kraju programa dobiti sertifikate.\nLink za detaljnije informacije i prijavljivanje možete naći ovde.


Bela kuća: Dijalog SAD-Rusija o Ukrajini i bezbednosti 10. januara - Politički.rs\nVašington i Moskva će razgovarati 10. januara oko tenzija vezanih za Ukrajinu i pitanja kontrole nuklearnog naoružanja, rekao je za Frans pres portparol Bele kuće zadužen za pitanja bezbednosti.\n“SAD se žure da počnu dijalog sa Rusijom”, rekao je sinoć portparol Nacionalnog saveta za bezbednost.\nSastanak izmedju Rusije i NATO bi zatim mogao da se održi 12. januara posle čega bi 13. januara usledio susret izmedju Rusije i Organizacije za evropsku bezbednost i saradnju (OEBS), u kojoj su i SAD, dodao je portparol.\nŠef ruske diplomatije Sergej Lavrov rekao je juče da će pregovori Rusije i SAD o zahtevu Moskve za davanje garancija o neširenju NATO-a na Ukrajinu početi odmah posle posle novogodišnjih praznika, koji u Rusiji traju do 9. januara.\nAmerički zvaničnik ocenio je da kada dve strane sednu da razgovaraju Rusija će moći da iznese svoju zabrinutost a Amerika svoju, posebno, kako je kazao, oko aktivnosti Rusije.\nBilateralni razgovori od 10. januara će se održati u okviru dijaloga o strateškoj bezbednosti koji su pokrenuli predsednici SAD i Rusije, Džo Bajden i Vladimir Putin, na njihovom susretu u Ženevi.\nIako je taj format uglavnom posvećen ponovnom pregovaranju oko ugovora o kontroli nuklearnog naoružanja posle hladnog rata razgovori će se takodje odnositi na situaciju na rusko-ukrajinskoj granici gde je Moskva rasporedila desetine hiljada vojnika, rekao je drugi američki zvaničnik koji takodje nije želeo da mu se navede ime.\nSastanci sa NATO-om i sa OEBS-om će se odnositi konkretno na Ukrajinu.\nMoskva je Vašingtonu i NATO-u nedavno predala nacrte bezbednosnih dokumenata u kojima se zahteva da Alijansa ne primi u članstvo Ukrajinu i druge bivše sovjetske zemlje i da odustane od razmeštanja snaga i vojne opreme u centralnoj i istočnoj Evropi.\nTagged: BELA KUĆA, RUSIJA, SAD, UKRAJINA


42.500 KM za pripremu i isporuku obroka u Izbjegličkom centru Salakovac – Dnevni list\n42.500 KM za pripremu i isporuku obroka u Izbjegličkom centru Salakovac\nrujan 9, 2019 rujan 9, 2019 Dnevni list 0 Comments\nU sklopu projekta koji financira Europska unija, Međunarodna organizacija za migracije (IOM) i Crveni križ/krst FBiH su potpisali Ugovor za podršku u obezbjeđivanju obroka za izbjeglice i tražioce azila koji borave u Izbjegličkom centru Salakovac.\nOvim ugovorom biće finansirano osoblje Crvenog križa/krsta Grada Mostara, kao i nabavka, priprema i isporuka hrane.\nU sklopu Ugovora, više od 42.500 KM će biti iskorišteni za pripremu i isporuku po tri obroka dnevno za 115 izbjeglica i tražioca azila koji se trenutno nalaze u Izbjegličkom centru Salakovac.\nSvi obroci će biti pripremljeni i isporučeni u skladu sa međunarodnim standardima koji garantuju hranljivu vrijednost, raznovrsnost i dnevni unos kalorija.\nUgovor su danas potpisali vršiteljica dužnosti šefa misije u IOM u BiH Irma Sadiković i generalni sekretar Crvenog križa/krsta FBiH Namik Hodžić.\nProjekt “EU podrška upravljanju migracijama i granicom u BiH” finansira Evropska unija u vrijednosti od 14,8 miliona eura, a implementira IOM u partnerstvu s UNHCR-om, UNICEF-om, UNFPA-om i Danskim vijećem za izbjeglice (DRC-om), saopćeno je iz Odjela za informisanje IOM-a.\n← Uhapšen jer je lažno prijavio da je postavljena bomba uoči Povorke ponosa\nZabilježen potres na području Jablanice →


Izdvojeni artikli (17)\nBeko Aspiratori (8)\nBeko Frižideri (47)\nBeko Mašine za pranje sudova (41)\nBeko Mašine za pranje veša (33)\nBeko Mašine za sušenje veša (12)\nBeko Mikrotalasne rerne (14)\nBeko šporeti (12)\nBeko Ugradne ploče (8)\nBeko Ugradne rerne (18)\nBeko Zamrzivači (14)\nBeko Klima uređaji (11)\nBeko Ugradni setovi (2)\nONLINE PORUDZBINA JE VALIDNA iskljucivo kada vam stigne potvrdni mail da je roba poslata. U slucaju da je cena na sajtu pogresna ili robe nema na lageru porudzbina se otkazuje. Prihvatanjem ovih uslova koriscenja prihvatate gore navedene cinjenice.\nTrudimo se da raspolozivost svih artikala iz ponude bude maksimalno tacna. Ipak ne mozemo u svakom trenutku potpuno garantovati raspolozivost artikala koje ste porucili. Za konacnu potvrdu Vase porudzbine kontaktirace Vas sluzba prodaje.


REZULTATI ISTRAŽIVANJA REJTINGA: DNS na stabilnih 12,6% DEMOS na minornih 1,6%, Čavićev NDP nevidljiv! - ISTOK - www.istokrs.com | Vijesti iz Istočne Hercegovine\nREZULTATI ISTRAŽIVANJA REJTINGA: DNS na stabilnih 12,6% DEMOS na minornih 1,6%, Čavićev NDP nevidljiv!\nHome /Info/Politika/REZULTATI ISTRAŽIVANJA REJTINGA: DNS na stabilnih 12,6% DEMOS na minornih 1,6%, Čavićev NDP nevidljiv!\nČetiri stranke vladajuće koalicije u Srpskoj (SNSD, DNS, SPRS, Ujedinjena Srpska) pokazuju stabilan rejting u biračkom tijelu i nakon opštih izbora, a preostale dvije partije koje participiraju u vlasti – Čubrilovićev DEMOS i Čavićev NDP imaju minornu podršku birača.\nOpozicione partije bilježe manje-više isti rejting koji su imale tokom istraživanja za vrijeme predizborne kampanje prošle godine.\nOvo je rezime prvog ovogodišnjeg sveobuhvatnog istraživanja rejtinga političkih stranaka na teritoriji cijele Republike Srpske, koja je sprovela jedna renomirana regionalna agencija za istraživanje javnog mnjenja, a u koje su imali uvid repoteri portala Insajder.in.\nPo ovom istraživanju, u januaru ove godine, najjača partija u Republici Srpskoj SNSD Milorada Dodika je na 31,78%. Druga po snazi partija u vladajućem bloku je i dalje ostao DNS Marka Pavića, i pored toga što ga je proteklih mjeseci napustilo četvoro od 12 poslanika u Narodnoj skupštini RS, kao i djelovi opštinskih odbora iz raznih krajeva Srpske, koji su prešli u Čubrilovićev DEMOS. Uz to DNS je duže vrijeme izložen nezapamćenoj medijskoj hajci, kako na samu stranku, tako i na njene istaknute pojedince. Zbog svega toga sadašnji rejting DNS od 12,6% (koji je na nivou ljetošnjih istraživanja prije izbora) odražava stabilnost ove partije i snagu, kao i privrženost njenog biračkog tijela – smatraju politički analitičari i dodaju da istraživanje dokazuje i kompaktnost DNS i ide u prilog tvrdnjama onih koji su prognozirali da odlazak Čubrilovića i troje poslanika neće dovesti do slabljenja DNS. S druge strane rejting od 1,6% koji u ovom istraživanju bilježi najmlađa partija na političkom nebu Srpske, DEMOS Nedeljka Čubrilovića govori o tome da ova stranka i pored snažne podrške medija u RS, jednostavno, nije se “primila” u narodu u Srpskoj.\nNajveće negativno iznenađenje u ovom istraživanju rejtinga političkih partija u Srpskoj je NDP Dragana Čavića kojeg nema registrovanog među partijama koje prelaze 1% podrške birača. Da li će prelazak iz višegodišnje žestoke opozicije u vladajući blok Čavića koštati nestanka stranke pokazaće vrijeme – smatraju analitičari.\nPreostale dvije partije iz vladajućeg bloka Ujedinjena Srpska Nenada Stevandića i SPRS Petra Đokića zadržale su stabilnost pa su njihovi procenti slični onima koje su imali uoči održavanja prošlogodišnjih oktobarskih izbora. Socijalistička partija je na 6,6% podrške birača, a Ujedinjena Srpska na 3,3%.\nNajjače opozicione partije su u procentima koji su na nivou prošlogodišnjih istraživanja, pa tako SDS, nikako da dostigne magičnih 20%, trenutno je na 19,8%, dok PDP ima rejting 10,6%.\nPartije sa sjedištem u Federaciji BiH – ZA BiH u ovom prvom ovogodišnjem istraživanju rejtiga političkih partija u Republici Srpskoj imaju podršku birača od 3,9%, što je minimalni pad u odnosu na rezultate na oktobarskim izborima.


Jeftini letovi iz Španije do Komora - Avio karte Španija Komori - eSky.rs\nAvio karte do Komora\nAvio karte iz Španije do Komora\nPretražite letove iz Španije do Komora\nProverite najbolje prilike za letove iz Španije do Komora\n✔ Postoje li posebne ponude za letove iz Španije do Komora na eSky.rs?\n✔ Mogu li se pobrinuti za osiguranje prilikom rezervacije leta iz Španije do Komora?\n✔ Ako rezervišem let iz Španije do Komora, mogu li da rezervišem ujedno i smeštaj?\n✔ Koje avio-kompanije nude letove iz Španije do Komora?\nBudite sigurni, da na eSky.rs ponuda letova iz Španije do Komora uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Španija - Komori\nPopularni gradovi Jeftini letovi iz Barselone Jeftini letovi iz Madrida Jeftini letovi iz Valensije Jeftini letovi iz Malage Jeftini letovi iz Palma de Majorke Jeftini letovi iz Salamanke\nPopularni aerodromi: Jeftini letovi od Madrid Barajas Jeftini letovi od Valencia Manises Jeftini letovi od Malaga Costa del Sol Jeftini letovi od Barcelona El Prat Jeftini letovi od Palma de Mallorca Airport Jeftini letovi od Alicante El Altet


SCALE Consulting cini tim od preko 20 konsultanata koji imaju dugogodišnje iskustvo u bankarskom sektoru u Centralnoj i Istocnoj Evropi. Korisnici naših usluga su bile kako lokalne banke u pojedinim zemljama (na primer u Madarskoj, Republici Ceškoj, Ukrajini, Bugarskoj, Srbiji …) tako i centrale banaka u Becu ili Budimpešti za celokupnu mrežu zavisnih banaka u regionu. SCALE Consulting je osnovan od strane bivših bankara (gospodin Peter Szep je bio podpredsednik Erste banke Madarske) i menadžera prestižnih konsultantskih firmi (gospodin Bernath Tamas je bio menadžer u Mc Kinsey). Svi projekti su praceni detaljnom dokumentacijom i ”instrumentima” koji se daju klijentu – banci, kako bi se projekat efikasno sproveo. Saradnja ID Consultants i SCALE consulting je pokazala i uspešno prevazilaženje jezickih barijera sa klijentima na našem podrucju\nTNS Media Gallup je privatna kompanija za ispitivanje javnog mnjenja, istraživanje tržišta i medija. Deo je TNS Cantar group i asocijacije Gallup. TNS Medium Gallup ima tim od 20 strucnjaka raznih profila, mrežu od 550 anketara i preko 1000 saradnika u Srbiji i Crnoj Gori. Razvijena istraživacka mreža omogucuje visoku efikasnost u dizajniranju i sprovodenju istraživanja bilo gde na teritoriji Srbije i Crne Gore.\nBDO Grupa je jedna od pet najvecih svetskih kompanija iz oblasti revizije i konsaltinga. Sa više od 620 predstavništava i sa preko 50,000 zaposlenih, koji rade kako bi naši klijenti bili zadovoljni uslugama koje pružamo, prisutni smo u 110 zemalja širom sveta. Od 1992. godine BDO Srbija saraduje sa kompanijama i pomaže njihov razvoj u oblastima revizije i konsaltinga. Danas smo jedna od najvecih srpskih kompanija na tržištu u oblasti revizije i konsaltinga.


Chieftec | Personal magazin Chieftec – Personal magazin\nChieftec APS-750CB – napajanje za zahtevnije korisnike\nby Redakcija Jun 2, 2014\nKompanija Chieftec većgodinama važi za jednog od najvećih proizvođača kućišta i napajanja na svetu i u svojoj ponudi ima rešenja osmišljena za potrebe najrazličitijih potrošačkih grupa. Ipak, poslednjih nekoliko godina…\nby Redakcija Nov 14, 2013\nKompanija Chieftec predstavila je novu seriju napajanja oznake NAVITAS. Radi se o energetski najefikasnijoj seriji napajanja ovog proizvođača koja nudi performanse najsnažnijih rešenja po izuzetno pristupačnim cenama. Kako i kod…\nChieftec notebook postolje\nIako su letnji meseci iza nas, te vaš notebook računar verovatno nema više problema sa pregrejavanjem, nije na odmet nabaviti neko kvalitetno postolje kako biste ergonomiju računara podigli na viši…\nNova Smart linija napajanja iz Chieftec-a\nby Redakcija Sep 17, 2012\nKada su u pitanju zahtevi za visokom efikasnošću uz pristupačne cene, nova Chieftec-ova Smart serija napajanja (350W – 700W) trenutno nudi najviše na tržištu. Napajanje iz ove serije imaju fiksiran…\nChieftec napajanje DPS-300AB-9C\nChieftec Mesh CT-01B kućište novog dizajna\nby Redakcija May 14, 2012\nPoznati proizvođač računarskih napajanja i kućišta Chieftec je nedavno predstavio novi model kućišta oznake CT-01B. Ovaj model dolazi iz serije Mesh koju odlikuje visoka funkcionalnost za najrazličitije namene uz izuzetan…\nby Redakcija May 2, 2012\nPotražnja za kvalitetnim, brendiranim i povoljnim kućištima raste iz dana u dan, pogotovo u segmentu rešenja za svakodnevnu upotrebu gde je kompanija Chieftec apsolutni lider. Pomenuta je u poslednjih par…


Salon nameštaja Univer Savić slavi 1. rođendan – POPUST 20% na sve\nSlavimo prvi rođendan našeg salona u Zrenjaninu i koristimo priliku da se zahvalimo svim našim kupcima i posetiocima, uz lepe popuste koji ih očekuju u ponedeljak i utorak, 11. i 12. maja.\n– Hvala Vam što ste bili uz nas, što ste prepoznali kvalitet našeg nameštaja i pomogli da zajedno izgradimo jednu pozitivnu priču i u Zrenjaninu – poručuju iz salona Univer Savić i dodaju – A kakav bi to bio rođendan kad ne bi bilo poklona? Ovaj put poklanjamo svakom kupcu u salonu u Zrenjaninu 20 % popusta na kompletan asortiman!\nStručni prodajni savetnici u salonu Univer Savić su vam na raspolaganju – od predloga idejnog rešenja uređenja interijera, sve do dostave i montaže. Odabir nameštaja prilagođava se prostornim specifičnostima, uvažavajući Vaše želje.\n– U našem salonu Vam pomažemo da, osim funkcionalnih, ispunimo i sve Vaše estetske zahtjeve. Poklonite svoje poverenje našim stručnim savetnicima pri pronalaženju idealnog celovitog rešenja, koje će zadovoljiti sve Vaše potrebe pri opremanju vlastitog doma, kuće, stana ili poslovnog prostora – poručuju iz kompanije Univer Savić.\nPREDNOSTI KUPOVINE U SALONU UNIVER SAVIĆ\n✓ moderne ugaone garniture, elegantne kožne garniture i udobni trosedi\n✓ kuhinje po najpovoljnijim cenama\n✓ nameštaj za dnevni boravak\n✓ veliki izbor stolova i stolica za trpezariju\n✓ najpovoljnije cene nameštaja za spavaću sobu\n✓ nameštaj za moderno opremanje kancelarije\n✓ veliki izbor nameštaja za predsoblje\n✓ praktični i moderni setovi kupatilskog nameštaja\n✓ veliki izbor nameštaja i opreme za dečiju sobu\n✓ dečiji nameštaj sa brojnim praktičnim detaljima\n✓ odgovarajući komadni nameštaj za svaku prostoriju\n✓ redovne akcije\nUniver Savić nudi i savete stručnjaka, koji vam mogu pomoći pri pronalasku najboljih rješenja za opremanje vašeg doma shodno karakteristikama vašeg enterijera.\nTagovi nameštaj popustnameštaj popust zrenjaninsalon nameštajauniver savić


KCNA: Samit Tramp-Kim radikalan preokret u bilateralnim odnosima\n► KCNA: Samit Tramp-Kim radikalan preokret u bilateralnim odnosima\nFoto: Beta/AP/Evan Vucci\nIstorijski samit američkog predsednika Donalda Trampa i severnokorejskog vođe Kim Džong Una predstavlja "radikalni zaokret" u bilateralnim odnosima SAD i Severne Koreje, javila je danas severnokorejska zvanična agencija KCNA.\nKatastrofalni odnosi dve zemlje "trajali su najduži period na Zemlji", navela je agencija u svom prvom izveštaju o samitu Tramp-Kim u utorak u Singapuru.\nSevernokorejska agencija izrazila je nadu da će samit predstavljati "radikalni zaokret u izuzetno neprijateljskim odnosima dve zemlje".\nAgencija je navela da je tokom samita u Singapuru Kim Džong Un pozvao američkog predsednika da poseti Pjongjang i da je on prihvatio da ode u SAD.\n"Kim Džong Un je pozvao Trampa da dođe u posetu Pjongjangu u odgovarajućem trenutku i Tramp je pozvao Kim Džong Una da dođe u SAD", navela je KCNA i dodala da su dvojica vođa "sa zadovoljstvom" prihvatila uzajamne pozive "uvereni da će to predstavljati još jednu važnu priliku za poboljšanje odnosa" dve zemlje.\nSevernokorejski vođa ocenjuje da denuklearizacija Korejskog poluostrva zavisi od prekida uzajamno antagonističkih akcija Vašingntona i Pjongjanga.\n"Kim Džong Un je izjavio da dve zemlje treba da se uzdrže od uzajamno antagonističkih akcija, da bi mogle da se razumeju i da bi se ustanovio mir i stabilnost na Korejskom poluostrvu i sprovela denuklearizacija", navodi agencija.\nNa jučerašnjem samitu u Singapuru vođa najmoćnije demokratije na planeti rukovao se s trećim predstavnikom jedne diktatorske dinastije, dok su stajali ispred niza američkih i severnokorejskih zastava.\nTaj događaj nije bio zamisliv do pre svega nekoliko meseci među dvojicom ljudi koji su skoro svakodnevno razmenjivali uvrede i pretnje o nuklearnom ratu.\nIako je jako ođeknuo u javnosti kao istorijski događaj, samit je doneo malo konkretnih dogovora o centralnoj temi, denuklearizaciji Severne Koreje.\nKim je još jednom rekao da je za potpunu denuklearizaciju Korejskog poluostrva, ali to je navedeno samo opštim izrazima s naznakom da će proces sada početi.\nKCNA je u izveštaju danas istakla značaj smanjenja tenzija s obe strane.\nKako navodi Frans Pres, Pjongjang ima razloga da bude zadovoljan samitom u Singapuru jer predstavlja veliki uspeh za taj vrlo izolovan režim koji je podvrgnut teškim međunarodnim sankcijama, i dugo nastoji da stekne legitimitet.\nsamit tramp - kim\nAmerička ambasada: SAD neće propisivati kako treba da izgleda sporazum Srbije i Kosova\nSAD bi bile zadovoljne ako bi sveobuhvatni sporazum Srbije i Kosova bio potpisan u 2019. godini, ali ne propisuju i neće propisivati kako rešenje treba da izgleda, saopštila je danas američka...\nAmerički izaslanik za Venecuelu na putu za Kolumbiju\nAmerički specijalni izaslanik za Venecuelu Eliot Ejbrams (Elloitt Abrams) krenuo je danas iz Majamija za Kolumbiju avionom američke Agencije za međunarodni razvoj (USAID) koji prevozi...\nNove tehnologije, demokratija i kapitalizam - Zamena za ljude\nPredviđa da će do polovine ovog veka, sa masovnom proizvodnjom robota koje proizvode roboti, toliko pasti cene inteligentne tehnologije, da čak ni besplatan živi rad neće moći da joj...\nDemokrate podnele rezoluciju protiv Trampove deklaracije o vanrednom stanju\nDemokrate u Predstavničkom domu Kongresa SAD danas su podnele rezoluciju kako bi blokirale vanredno stanje koje je proglasio predsednik Donald Tramp kako bi obezbedio sredstva za zid duž...\nTramp čestitao Ciprasu: Nadam se da će sporazum Atine i Skoplja insipirisati i druge na Balkanu\nAmerički predsednik Donald Tramp čestitao je premijeru Grčke Aleksisu Ciprasu na ratifikaciji Sporazuma iz Prespe i izrazio nadu da će to istorijsko dostignuće inspirisati druge zemlje regiona...\nU Siriji 20 stradalih u napadu džihadista\nU napadu džihadista Islamske države na istoku Sirije, stradalo je 20 osoba, saopštila je večeras opoziciona Sirijska opservatorija za ljudska prava i dodala da se napad dogodio u blizini baze arapsko-kurdske koalicije koja se bori protiv ekstremista.\nKompanija Er Frans otkazala letove za Karakas tokom nekoliko dana\nFrancuska aviokompanija Er Frans (Air France) saopštila je danas da otkazuje letove za Karakas od subote do ponedeljka, dok opozicija u Venecueli želi da dočeka na granici s Kolumbijom američku humanitarnu pomoć čemu se protivi predsednik Nikolas Maduro.\nIrska pripremila nacrt zakona u slučaju Bregzita bez dogovora\nIrska vlada objavila je nacrt zakona namenjenog da ublaži štetu ukoliko Velika Britanija napusti Evropsku uniju bez dogovora, izražavajući nadu da taj zakon nikad neće biti potreban.\nBrenson odložio let u svemir zbog humanitarnog koncerta za Venecuelu\nBritanski milijarder Ričard Brenson izjavio je danas da je odložio let u svemir kako bi prisustvovao humanitarnom koncertu koji organizuje radi prikupljanja pomoći za Venecuelu.\nDemokrate u Predstavničkom domu Kongresa SAD danas su podnele rezoluciju kako bi blokirale vanredno stanje koje je proglasio predsednik Donald Tramp kako bi obezbedio sredstva za zid duž američko-meksičke granice.\nZeman ne vidi razlog za američke rakete u Češkoj i poručuje Amerikancima da manje popuju\nPredsednik Češke Miloš Zeman odbio je u intervjuu češkim medijima ideju da se američke rakete razmeste u Češkoj. Zeman je rekao da se protivi toj ideji iako razume strahove Poljaka od Rusije, a američkoj administraciji je poručio da bi bilo bolje "da manje popuje, a više sluša".\nAmerički predsednik Donald Tramp čestitao je premijeru Grčke Aleksisu Ciprasu na ratifikaciji Sporazuma iz Prespe i izrazio nadu da će to istorijsko dostignuće inspirisati druge zemlje regiona da reše svoja bilteralna pitanja.\nDW: Tridesetak belgijskih SS-ovaca još prima penzije iz Nemačke\nBivši belgijski pripadnici elitnih Hitlerovih SS-jedinica i dan-danas dobijaju penzije iz Nemačke, a pojedinim poslanicima belgijskog parlamenta ne polazi za rukom da to zaustave, piše danas Dojče vele (Deutsche Welle - DW).\nRusija otvorila istragu o pranju novca u vezi sa Moldavijom\nRusko ministarstvo unutrašnjih poslova saopštilo je danas da je otvorilo istragu o pranju novca koja uključuje i proveru uticajnog vođe Demokratske partije Moldavije Vladimira Plahotniuka, samo dva dana uoči parlamentarnih izbora u toj bivšoj sovjetskoj republici.


ČUDESNE SRPKINJE POKORILE EVROPU: Odbojkašice osvojile zlato bez poraza | WebTribune\nHome IZBOR ČUDESNE SRPKINJE POKORILE EVROPU: Odbojkašice osvojile zlato bez poraza\nPrethodnu su naše odbojkašice osvojile 2011, a ovo im je ukupno jubilarna 15. medalja na svim takmičenjima od 2006!\nNošene tandemom Bošković-Mihajlović Srpkinje stižu do 8:5, a kada se razigrala i Maleševićeva, naše odbojkašice “beže” na 16:11. To se ispostavilo kao nedostižna prednost.\nMeč je u potpunosti obeležila Boškovićeva sa 29 poena, 15 je osvojila Mihajlovićeva, a 12 dodala Veljkovićeva. S druge strane, najefikasnija je bila Ivon Belijen sa 13.\nBronzanu medalju na 30. EP osvojila je Turska, pobedom nad domaćinom Azerbejdžanom sa 3-1.\nTvrda igra na otvaranju utakmice, Srbija gubi dva čelendža u neizvesnim situacijama, pa Holandija preko dobrog bloka stiže do 5:3, ali naše odbojkašice “vežu” dva dobra napada i poravnavaju.\nHolanđanke su ipak nastavile da diktiraju tempo, stekle su dva poena prednosti na prvom tehničkom tajm-autu (8:6), ali su se ubrzo razigrale Boškovićeva i Mihajlovićeva te uz odličnu odbranu našeg tima donele preokret na 11:10.\nNaš tim preuzima ritam meča u svoje ruke, te stiže do dva poena prednosti (16:14) na drugoj obaveznoj pauzi. Srpkinje nastavljaju da dominiraju u odbrani, sa dva sjajna bloka povećavaju prednost na 19:15.\nOdbojkašice Srbije nastavljaju u sjajnom ritmu, dva odlična servisa donose 22:16 i odličnu situaciju u favršnici prvog seta. Usledio je pad u igri, Holandija to koristi i smanjuje sa tri uzastopna poena, pa Terzić traži tajm-aut kako bio opustio svoje izabranice.\nMihajlovićeva “spajkom” prekida ovu seriju, dovodi Srbiju do četiri set lopte, da bi naš tim sjajnim servisom stigao do 25:20 i vođstva 1-0 u finalu.\nSrpkinje nastavljaju u istom ritmu na otvaranju drugog seta, odličnim smečom su povele 2:0, a onda i 5:1, što tera rivala na tajm-aut.\nTo ne donosi mnogo rivalu, Srbija ne popušta, odlazi na prvu tehničku pauzu sa 8:5, ali Holandija uspeva da se vrati u egal sa dva uzastopna poena smanjivši na 10:9.\nNaš tim je održavao vođstvo još nekoliko minuta, ali rivalkama raste samopouzdanje, maksimalno koriste greške našeg tima pa poravnavaju na 13:13.\nMeđutim, Srpkinje se bude u ključnom trenutku i dobrim servisom Maleševićeve vraćaju vođstvo na 16:14 pred drugi tehnički tajm-aut.\nOva pauza više godi Holanđankama koje uspostavljaju kontrolu i sa pet poena u nizu preokreću na 19:16. Spkinje sa nekoliko dobrih poteza smanjuju na 19:18, Holandija se vraća na +2, ali u narednom napadu pogađaju mrežu, a Boškovićeva poravnava na 20:20.\nOdličnim blokom naš tim preokreće rezultat, a onda Boškovićeva dominantnom predstavom (11 poena) razbija rivalke i odvodi Srbiju na 25:22 za 2-0 i set od titule!\nTreći set počinje velikom borbom, Srbija je povela, Holandija preokrenula, ali naše igračice ne dozvoljavaju rivalu da se “odlepi” na samom startu (5:5).\nHolanđanke ipak uspostavljaju potpunu kontrolu, blokom “beže” na 8:5 do tajm-auta, a potom odličnim prijemom dolaze do lakih poena i eksresno povećavaju razliku na 13:8 sredinom seta, zbog čega Terzić traži tajm-aut.\nNekoliko poena našeg tima nije srušio naraslo samopouzdanje Holanđanki koji jedva da su grešile u ovom periodu igre, nastavile su u svom ritmu i povećale prednost na 17:11.\nTerzićev tajm-aut uspeva da probudi naše igračice koje preuzimaju kontrolu, te smanjuju zaostatak na 20:16, zbog čega kratak predah uzimaju i Holanđanke.\nBoškovićeva osvaja nekoliko poena, ali naš tim nije imao snage za preokret, Holandija “odbija” napad i sa 25:18 smanjuje u setovima na 2-1.\nČetvrti set je počeo u ritmu prethodnog, ekipe su naizmenično osvajale poena, povela je Srbija, preokrenula Holandija, da bi naše odbojkašice vratile vođstvo i sa 8:5 prve stigle do “osetne” prednosti.\nHolanđanke su posle tajm-auta zaigrale agresivnije, posebno u odbrani, stizale su skoro sve, ali sjajna Boškovićeva sprečava rivalke da se približe (10:7).\nČim bi protivnice najavile moguć povratak u egal, raspucale bi se Boškovićeva i Mihajlovićeva koji odvode Srbiju na 12:8. Pridružila im se Maleševićeva koja ponetira za ogromnih 16:11 pred obavezni tajm-aut.\nHolanđanke uspevaju da ostanu u životu sa nekoliko poena, smanjuju na 17:13, ali odličnim servisom Srpkinje “odbijaju” napad i sa dva poena se vraćaju na +6.\nNisu pomagali tajm-auti rivalkama, Srpkinje su “letele” po parketu Nacionalne sportske arene u Bakuu, te jezdile ka tituli (21:14). Do krune su stigle sa 25:18 za 3-1!\nZAVRŠNICA RATA: Ruska avijacija za 10 dana uništila 2.350 pobunjenika\nSrbija i Hrvatska slobodne zemlje, ostatak regiona delimično


Dejan Petrović - Blic Online\nUz državni vrh, na Kopaonik biznis forumu učestvuje više od 1.000 zvanica, a tradicionalno najbolja žurka na Kopaonik biznis forumu ove godine bila je u riitmu najpoznatijeg srpskog trubača.\nDa roditelji svašta rade zbog svoje dece ovaj put je potvrdio i trubač Dejan Petrović. Šta je to on jednom prilikom uradio zbog svoje jedinice Jovane pogledajte u videu.\nDejan Petrović snimio je sa svojim "Big bendom" novu pesmu i spot, a odmah potom se sa porodicom uputio na kraći odmor u prestonicu Italije.\nDan mladih Niša 1. septembar sutra će biti obeležen koncertom Dejana Petrovića na nišavskom keju, a kako je najavio gradski većnik Branislav Kačar bina će biti postavljena na reci preko puta amfiteatra.\n"PROBUDIO SAM SE KAD SE AUTO VEĆ PREVRTAO..." Čuveni trubač doživeo STRAVIČNU saobraćajku, pa otkrio DETALJE događaja koji će zauvek pamtiti\nVišestruki pobednik Sabora trubača u Guči, Dejan Petrović, preživeo je težak udes, u kom mu je automobil potpuno uništen.\nTri sata pesme za život Užičanke Sonje Hristovski\nDve hiljade duša sa tribina i partera užičke dvorane "Veliki park" sa zvezdama srpske estrade, gotovo cela tri sata, pevalo je sinoć u jedan glas – za zdravlje, za život teško obolele Sonje Hristovski (43).\nZAPALIO MASU Dejan Petrović oduševio izvođenjem pesme "Happy"\nKao i svake godine listovi Blic i Alo darovali su najbolje mlade orkestre.\nDokumentarac "Restart" u Nišu, Užicu i Beogradu\nDokumentarni film „Restart“, priča o umetniku iz Požege vezanom za invalidska kolica i njegovom povratku u slikarski atelje, u naredna tri dana biće prikazan u Nišu, Užicu i Beogradu.


„Orlići“ četvrti u Evropi\nOmladinska i kadetska reprezentacija Srbije nakon uspeha u prethodna dva kvalifikaciona ciklusa i na finalnim turnirima kontinentalnih šampionata pod okriljem UEFA zauzimaju zbirno četvrto mesto na tabeli svih evropskih selekcija uzrasta do 19 i 17 godina, saopštila je evropska „kuća fudbala”.\nFudbalski savez Srbije (FSS) prenosi da je reč o izuzetnom uspehu naših mlađih selekcija, koji ih svrstava >> Pročitaj celu vest na sajtu Sportski Žurnal << u sam krem evropskog fudbala u toj kategoriji.\nPrva pozicija i trofej „Moris Burlaz” pripali su Francuzima sa 14 bodova, a slede Španija sa 14, Holandija sa 10 i Srbija sa devet bodova.\nMeđu najboljih 10 još su Portugalija i Rusija sa po osam, Gruzija, Nemačka, Grčka i Italija sa po sedam bodova.\nFSS navodi da je najviše bodova osvojila omladinska reprezentacija pod vođstvom selektora Ljubinka Drulovića, koja je ove godine na prvenstvu Evrope u Litvaniji postala šampion kontinenta.\nZbog Drulinih zlatnih dečaka Srbija je četvrta u Evropi\nOmladinska i kadetska reprezentacija Srbije su posle uspeha u prethodna dva kvalifikaciona ciklusa i na finalnim turnirima kontinentalnih šampionata pod okriljem UEFA zauzele četvrto mesto na zbirnoj tabeli svih evropskih selekcija uzrasta do 19 i 17 godina, saopštila je Evropska kuća fudbala. Fudbalski...


Mirko Jeremić – Artistikum\nHomeAll Team MembersMirko Jeremić\nMirko Jeremić (1993) je završio osnovne studije Muzičke pedagogije na Filološko-umetničkom fakultetu u Kragujevcu 2015. godine i master akademske studije Muzičke teorije Fakulteta muzičke umetnosti u Beogradu 2016. godine.\nZaposlen je u OMŠ „Nevena Popović“ iz Beograda kao nastavnik i stručni saradnik - nototekar. Bio je angažovan kao saradnik Odbora za zaštitu srpske muzičke baštine Srpske akademije nauka i umetnosti od 2017. do 2020. godine gde je radio na poslovima prikupljanja i arhiviranja partitura srpskih kompozitora i kreiranja baze podataka srpskih kompozitora. Održao je više javnih predavanja (Filološko-umetnički fakultet u Kragujevcu, MŠ „Mihailo Vukdragović“ u Šapcu, Narodna biblioteka Srbije, Udruženje nastavnika muzičke kulture Srbije, Muzička omladina Kragujevca i dr.) i učestvuje na naučnim skupovima (Kragujevac, Banja Luka, Niš, Istočno Sarajevo). Nekoliko njegovih radova objavljeno je u međunarodnim i nacionalnim zbornicima i naučnim časopisima.\nOblasti njegovog istraživanja predstavljaju srpska umetnička muzika, žanr opere i vokalna muzika, kao i pitanja iz muzičke pedagogije sa posebnim akcentom na osavremenjivanje nastave. Bio je angažovan kao saradnik pri Zavodu za unapređivanje obrazovanja i vaspitanja Republike Srbije i kao organizator sektora opere i baleta u Operi i teatru Madlenianum.\nProgrami Mirka Jeremića


Loši vremenski uslovi smanjili rod i površine pod pšenicom – RADIO TELEVIZIJA BOR\nLoši vremenski uslovi smanjili rod i površine pod pšenicom\nBOLJEVAC- Žetva u boljevačkoj opštini je završena. Zbog nepovoljnih vremenskih uslova kvalitet zrna loš, a prosečni prinosi su značajno manji, iznose od 2.800 do 3.000 kilograma po hektaru.\n„Kada govorimo o prinosima pšenice ove godine moramo da se vratimo na početak setve. Vremenski uslovi su bili toliko loši da ratari nisu mogli da primene odgovarajuće agrotehničke mere, a nisu ni zasejali planirane površine“, kaže Slađan Đimiš, poljoprivredni inženjer.\nPrethodnih godina površine pod pšenicom u boljevačkoj opštini su bile oko 2.500 hektara, ove samo nešto više od 1.000 hektara. Loši vremenski uslovi nisu jedini razlog koji je uticao na ovako drastično smanjenje useva pod ovom kulturom\n„Osim vremenskih uslova, na smanjenje površina pod pšenicom utiče i odlazak poljoprivrednih proizvođača iz sela, kao i preorjentacija ratara na druge kulture“, dodao je Đimiš.\nRatari se očigledno u celoj Srbiji, pa i u boljevačkoj opštini, prilagođavaju postojećim vremenskim, ali i tržišnim uslovima. Poslednjih godina seju rentabilnije kulture, a one stare, koje su bile dominantne, poput pšenice, samo za svoje potrebe.\nTags: prinosi, psenica, rod, zetva\nPrevious Prinosi kukuruza i suncokreta odlični\nNext Otkup pšenice i goveđeg mesa


IV Redovna skupština COK-a | Crnogorski olimpijski komitet\nNa Skupštini je usvojen finansijski izvještaj za 2015. i finansijski plan za 2016. godinu.\nS obzirom na to da je olimpijska godina, Skupštini su predstavljene aktivnosti u vezi sa odlaskom naših sportista i njihovim boravkom u Rio de Žaneiru, sa posebnim osvrtom na zdravstveni aspekt, a u vezi sa potencijalnom opasnošću od Zika virusa.\nCrna Gora, za sada, u Rio ide sa 30 sportista, koji su izborili olimpijsku vizu – dva kolektivna sporta i tri predstavnika u pojedinačnim sportovima.\nIako su misli i aktivnosti usmjerene ka Riju, predsjednik Crnogorskog olimpijskog komiteta Dušan Simonović ponovio je da bi već danas trebalo razmišljati i o budućnosti crnogorskog sporta.\nPodsjetio je da je COK uradio kategorizaciju sportova, po vrijednosti i važnosti, a na osnovu rezultata koji su naši sportisti ostvarili u proteklih 10 godina, te da bi kategorizacija trebalo da počne da se primjenjuje.\nOn je, takođe, naglasio da bi problemi sa kojima se suočava crnogorski sport mogli lakše da se riješe uz homogenizaciju svih sportskih struktura, te donošenje novog Zakona o sportu, kao i osnivanja Ministarstva sporta.\nČlanovi Skupštine čestitali su našim paraolimpijcima Marijani Goranović i Radmilu Baraninu osvajanje medalja na Evropskom prvenstvu u atletici, te osvajanje titule prvaka svijeta profesionalnom bokseru Dejanu Zlatičaninu.


Vujović: Plan državne kase štedljiv i razvojan\nMinistar finansija Dušan Vujović rekao je, gostujući u Dnevniku RTS -a, da je budžet napravljen tako da obezbedi čvrsto i stabilno finansiranje. “Budžet je štedljiv i razvojan, ima dovoljno prostora za investicije, ali se vodilo računa da se nigde država ne zadužuje“, naglasio je ministar.\nNa pitanje da li je dodatno povećanje plata i penzija moguće, ministar je rekao da u ovim okvirima nije moguće, ali da će to zavisiti od privrednog rasta u narednoj godini.\n"To će zavisiti kako budemo ostvarivali dinamiku BDP-a, koja predviđa rast od tri odsto, ali to je konzervativna projekcija. Mi smo sa ovim parametrima predvideli povećanje koliko je bilo moguće. Ako budemo imali veću stopu rasta, povoljnije uslove za otvaranje novih radnih mesta, bolje uslove za poreze i doprinose na plate, sigurno će biti prostora da se razgovora i o tome", rekao je Vujović.\nOn je rekao da je Vlada uspela da se zbog dobrih rezultata izbori za jedno povećanje plata, što je potvrda od MMF-a da se nalazimo na dobrom putu, iako će zbog toga za 0,4 ili 0,5 odsto biti poveća deficit.\n"Mi smo i ranije govorili da ovo povećanje plata od šest odsto u zdravstvu i pet odsto u jednom broju drugih sektora nije nešto što je ubočajeno za ovakve trogodišje programe sa MMF-om. Fond obično ide konzervativno i traži da se sačeka do kraja aranžmana da bi se plate i penzije vraćale na nivo od pre programa", naveo je Vujović.\n"To već godinama rešavamo i to je sada došlo u prvi plan. Pretpostavka budžeta je da to mora da se reši naredne godine. Kako se kaže, budžet je usvojen u pet do 12 više u tom smislu strukturnih pitanja. Mi smo u budžetu predvideli neke rashode koji se na to odnose, ali predstoji nam da prvo ostvarimo to što smo planirali, ali i da sprečimo otvaranje novih rupa u javnim preduzećima", naglasio je Vujović.\nMinistar je ponovio da izbori neće uticati na budžet."Ovo je izborna godina i u budžet su ušli rashodi za predstojeće predsedičke izbore, za dva kruga. Ako bude dopunskih troškova uvek će se naći prostor da reagujemo", naveo je ministar.\nOn je naglasio da je budžet dosta fleksibilan."Zato smo tražili da tekuća budžetska rezerva bude veća da možemo da reagujemo. Svi izbori koji budu naredne godine neće uticati na ponašanje investitora. Oni gledaju na glavne pokazatelje, a mi smo vrlo blizu dobijanja investicionog nivoa i očekujem da će se to i ostvariti", naglasio je Vujović.\nOn je rekao da će MMF posle odobrenje šeste revizije, što se očekuje krajem sledeće nedelje, preći na proređeni režim, to jest da će se umesto kvartalne kontrole obavljati jednom u šest meseci.\n"To je znak za ostvarene rezultate", naglasio je ministar.


Rešenje problema je u povećanju cene otkupa mleka - Biznis i Finansije\nHome\tVestiEkonomija\tRešenje problema je u povećanju cene otkupa mleka\nRešenje problema je u povećanju cene otkupa mleka\nProizvođači mleka u Srbiji ocenili su da najava o povećanju premije za mleko za tri dinara po litru, sa sedam na deset dinara, neće zaustaviti rasprodaju krava jer se mleko prodaje za oko 37-38 dinara po litru, a prosečni troškovi proizvodnje su oko 56 dinara.\nMinistar poljoprivrede, šumarstva i vodoprivrede Srbije Branislav Nedimović najavio je pre dva dana da će država povećati premiju za mleko za tri dinara, sa sedam na deset i da je to jedna od mera koje će biti donete u cilju podrške proizvođačima mleka.\n„Od 23 krave do sada sam prodao 13, i prodaću sve do jedne, jer nema vajde od tog rada, a povećanje premije za tri dinara je kasno stiglo“, rekao je Stojanović.\nZnačilo bi kad bi i mlekare podigle otkupnu cenu\nOn je rekao da je sve poskupelo, od nafte do stočne hrane i da je sojina sačma koja je neophodna za koncentrate, sa 60 dinara po kilogramu prošle godine poskupela ove godine na 110 dinara.\nPrema rečima vlasnika farme od 40 krava Radomira Miladinovića, litar mleka košta 36-37 dinara, malo više od kilograma kukuruza, a da ima proizvođača koji ga prodaju i za 25 dinara po litru.\nCene nafte zabeležile najveći pad u poslednjih devet meseci


Srpska vojska želi da učestvuje u operacijama deminiranja u Siriji\nBeta 25. aprila 2017. 19:10\nSrpske oružane snage žele da učestvuju u operacijama uklanjanja mina u Siriji, uključujući i u Palmiri, rekao je srpski ministar odbrane Zoran Djordjević posle sastanka sa ruskim kolegom Sergejom Šojguom u Moskvi, preneo je danas TASS.\n„Srbija podržava sve ruske inicijative. Mi želimo da učestvujemo zajedno u svim medjunarodnim aktivnostima. Konkretno smo razgovarali o učešću srpskih oružanih snaga u deminiranju u Siriji, uključujući u Palmiri“, rekao je Djordjević, prenosi ruska agencija.\nPrema Djordjeviću, potrebno je da se osigura da se srpske i ruske snage zajednički budu predstavljene na medjunarodnoj sceni.\nDjordjević se nalazi u Moskvi gde učestvuje na Moskovskoj konferenciji o medjunarodnoj bezbednosti.\nPalmira je oslobodjena od ekstremista Islamske države 2. marta. Ruski generalšab je 10. marta poslao prvu ispostavu od gotovo 200 ruskih deminera u taj grad, navodi TASS.


Ajnštajnov rukopis proračuna za Teoriju relativiteta na aukciji u Parizu | Novosadski informativni portal 021\n21:08 > 21:08\nProcenjuje se da bi na aukciji mogao dostići cenu od tri miliona evra.\nFrancuski Kristi i aukcijska kuća Agit, koji će ponuditi rukopis na prodaju 23. novembra u Parizu za, kako se procenjuje, sumu između dva i tri miliona evra, saopštili su da on dokumentuje ključnu fazu u razvoju opšte teorije relativiteta, i da je "bez sumnje najvredniji Ajnštajnov rukopis koji se ikada našao na aukciji", prenosi Gardijan.\nDa su Ajnštajnove i Besoove jednačine dale rezultat kod posmatranih pomeranja, Teorija relativiteta bi bila dokazana. Međutim, u rukopisu se nalaze i greške u proračunima – Ajnštajn je pogrešio u vrednosti mase Sunca na 28. stranici. Ovaj pristup opštem relativitetu Ajnštajn je ostavio po strani 1913. godine, zabrinut zbog njegove teorijske doslednosti.\n"On je zaslužan što je rukopis, skoro pravim čudom, dospeo do nas: Ajnštajn se verovatno ne bi trudio da sačuva ono što je smatrao radnim dokumentom", naveli su iz Kristija.\n"Ljudsko razumevanje svemira promenilo se zauvek. Opšti relativitet uspeo je da promeni ljudsko razumevanje univerzuma, sa posledicama, uključujući gravitaciono vremensko širenje, deflekciju svetlosti i gravitacione talase, koji se i danas istražuju", saopštili su iz Kristija.\nAdrijan Ležendr iz Kristija rekao je da su stranice ispisane Ajnštajnovim rukopisom pre 1919. izuzetno retke.\n"Ovo nam omogućuje izuzetan uvid u Ajnštajnov rad i fascinatno zagnjurivanje u um najvećeg naučnika 20. veka", ocenio je Ležendr.\nAjnštajnova rukom napisana čuvena jednačina prodata za 1,2 miliona dolara


Aleksandra Vučić - Blic Online\n"Pred nama je težak period" Vučić tvrdi da će najmoćnije zemlje tražiti NESTANAK SRPSKE PRE PROLEĆA\nPredsednik Srbije Aleksandar Vučić upozorio je danas da srpski narod u predstojećem periodu čekaju velika iskušenja, i to ne samo na Kosovu i Metohiji, već i u celom regionu, a naročito u Republici Srpskoj.\nVučić sutra sa šefom misije UN na KiM i potpredsednikom ruske vlade\nPredsednik Aleksandar Vučić sutra će se sastati sa specijalnim izaslanikom Generalnog sekretara Ujedinjenih nacija i šefom Misije UN na Kosovu i Metohiji Zahirom Taninom.\nVučic sutra u Beogradu sa Ursulom fon der Lajen\nPredsednik Srbije Aleksandar Vučić ugostiće predsednicu Evropske komisije Ursulu fon der Lajen, koja će boraviti u Srbiji 29. i 30. septembra, najavila je pres služba predsednika.\nEMOTIVNA PORUKA VUČIĆA Nikada nećemo ostaviti naš narod na Kosovu i Metohiji i u Republici Srpskoj\nPredsednik Srbije Aleksandar Vučić večeras je na svom instagram nalogu objavio snimak u kome je ponovo poručio da Srbija nikada neće ostaviti srpski narod na Kosovu i Metohiji i u Republici Srpskoj i da će mu uvek pomagati.\nKrivokapić reagovao na Vučićevu izjavu: Crna Gora ne želi nikoga da ponižava, posebno ne Srbiju\nVlada Crne Gore nema nameru nikoga da ponižava, posebno ne Srbiju, poručio je večeras crnogorski premijer Zdravko Krivokapić, nakon što je predsednik Srbije Aleksandar Vučić rekao da Srbija želi najbliže odnose sa Crnom Gorom, ali da neće dozvoliti da je neko ponižava.\nVučić izrazio saučešće povodom smrti Vere Nikolić\nPredsednik Srbije Aleksandar Vučić uputio je danas telegram saučešća povodom smrti atletičarke Vere Nikolić.\nPredsednik Srbije Aleksandar Vučić izjavio je večeras da će Srbija ovu godinu završiti sa rastom BDP-a većim od sedam odsto, kao i da će ukupna vrednost BDP-a porasti na više od 50 milijarde evra.\n"Srbija pre svih mora da izađe iz korone" VUČIĆ objavio snimak i SNAŽNJU PORUKU: Mi se danas nalazimo u utakmici u takmičenju sa svima\nPredsednik Srbije Aleksandar Vučić objavio je večeras na Instagramu video snimak u kojem ponovo apeluje na građane da se vakcinišu kako bi Srbija, pre svih, izašla iz krize izazvane korona virusom.\nŠeik u dvodnevnoj poseti Srbiji: Vučić sutra sa izaslanikom kralja Bahreina\nPredsednik Srbije Aleksandar Vučić primiće sutra šeika Nasera bin Hamada bin Isu Al Kalifu, izaslanika kralja Bahreina za humanitarni rad, pitanja omladine i savetnika za nacionalnu bezbednost, koji će boraviti u poseti Srbiji 5. i 6. aprila.\nPredsednik Srbije Aleksandar Vučić izjavio je da niko nije ubio advokata i nekadašnjeg istaknutog člana Srpske napredne stranke Vladimira Cvijana, da se to vidi iz obdukcije i da to ljudi govore da bi sakrili "Mauricijuse i druge svoje tajkunske račune".\nVučić sutra na obeležavanju dana sećanja na pogrom 17. marta\nPredsednik Aleksandar Vučić prisustvovaće sutra obeležavanju Dana sećanja na 17. mart 2004. godine - Pogrom na Kosovu i Metohiji.\nVučić čestitao Srpskoj listi osvajanje svih 10 mandata: "Nadao sam se tome i to je važna stvar, jer nama predstoji TEŽAK PERIOD"\nVUČIĆ O POLICIJSKOM ČASU "Uradićemo ono što Krizni štab bude rekao da treba"\n- Mi ćemo uraditi ono što Krizni štab bude rekao da treba, nama su zdravlje i životi naših građana, i mladih i starih i sredovečnih, mnogo važniji od bilo kakvih političkih poena - istakao je danas predsednik Srbije Aleksandar Vučić odgovarajući na pitanje novinara da li će u Srbiji biti uveden policijski čas.\nIrinej: Vučića osuđuju za izdaju koju nije počinio\nPredsednik Srbije Aleksandar Vučić uhvatio se u koštac sa brojnim problemima Kosova i Metohije i pokazao se kao odgovoran državnik po mnogim nacionalnim pitanjima, izjavio je danas patrijarh srpski Irinej.\nVučić razgovarao sa predsednikom Azerbejdžana o izvozu naoružanja\nPredsednik Aleksandar Vučić razgovarao je danas telefonom sa predsednikom Azerbejdžana Ilhamom Alijevim o izvozu naoružanja i vojne opreme u taj region i izrazio odlučnost Srbije da se ne meša u postojeće sporove, poštujući nepovredivost granica država članica Ujedinjenih nacija.\nVučić: Neće nam određivati neko sa strane kada će biti izbori, već će to uraditi ZAKON I SRBIJA\nPredsednik Srbije Aleksandar Vučić izjavio je večeras da kada je reč o predstojećim izborima dobrodošli su svi koji hoće da razgovaraju o izorima, koji hoće da pokažu inicijativu.\nPredsednik Srbije Aleksandar Vučić prisustvuje u Batajnici na vojnom aerodromu "Pilot Milenko Pavlović"prezentaciji novih helikoptera, kojima je opremljena Vojska Srbije. Pored njega tu je i ministar odbrane u Vladi Srbije Aleksandar Vulin.\nBEOGRAD PRIŽELJKUJE VELIKU SRPSKU KOALICIJU U SARAJEVU Šta donosi najavljeni sastanak s Vučićem\nLideri parlamentarnih stranaka iz Republike Srpske u subotu popodne trebalo bi da se sastanu sa predsednikom Srbije Aleksandrom Vučićem. Zvaničan poziv još nije stigao, a o mogućem susretu je ostale lidere u RS obavestio predsednik SNSD Milorad Dodik, saznaje Srpskainfo.


Nebenzja: Situacija u severnim regionima srpske Autonomne pokrajine Kosovo i Metohija izaziva ozbiljnu zabrinutost\nSituacija u severnim regionima Kosova u velikoj meri se pogoršala u proteklih mesec dana i izaziva ozbiljnu zabrinutost, rekao je stalni predstavnik Rusije u UN Vasilij Nebenzja na sastanku Saveta bezbednosti UN.\n"Situacija u severnim regionima srpske Autonomne pokrajine Kosovo i Metohija izaziva ozbiljnu zabrinutost. Ona se degradirala u poslednjih mesec dana", rekao je Nebenzja.\nOdsustvi reakcije Zapada, povlađivanje akcijama Prištine, dovodi do otvorenog sukoba između Prištine i Beograda, rekao je Nebenzja.\nGovor Vasilija Nebenzje\n"Žao nam je što se naše zapadne kolege beže od poštenih javnih procena onoga što se dešava, i dalje pozivajući na uzdržanost obe strane. Iako su upravo `kosovski lideri` ti koji su postavili ultimatum Beogradu da prizna nezavisnost Kosova i plati neke `reparacije`. Nikakve osude zapadnih zemalja nema za to kao ni za `velikoalbansku` agitaciju u Tirani", rekao je Nebenzja.\nPrema njegovim rečima, koraci koje podržavaju pojedine zemlje za stvaranje "vojske Kosova" predstavljaju ozbiljan problem.\n"Za takve ideje treba postaviti čvrstu barijeru i neprihvatljive izjave o ovoj tački moraju biti jasno kvalifikovane", rekao je on.\n"Nejasna reakcija zapadnih kolega, koje nadgledaju i zapravo popuštaju Prištini, daje joj osećaj popustljivosti i neizbežno izaziva klizanje u otvorenu konfrontaciju", rekao je Nebenzja.\nNebenzja je podsetio i na brutalni oružani napad na goloruke Srbe.\n- To je pritisak na Srbe da bi napustili Kosovo. Rusija podržava poteze Beograda na provokacije lažne države Kosovo, podsetio je on.\nfoto: © Mihail Džaparidze/TASS/ vostok.rs


Podgorica domaćin završnog turnira, Budućnost Bemax na svom terenu napada titulu, Vujičić: Napravićemo spektakl - Sportfem\nPodgorica domaćin završnog turnira, Budućnost Bemax na svom terenu napada titulu, Vujičić: Napravićemo spektakl\nKošarkašice Budućnost Bemaxa: FOTO chervenkarton.com\nŽenski košarkaški klub Budućnost Bemax biće organizator fajnl-fora WABA lige, koji se igra 19. i 20. marta.\nPodgorica će četvrti put biti organizator završnice regionalnog takmičenja, s tim što je 2014. i 2016. godine završni turnir održan u SC ,,Morača“, a 2017. u dvorani Univerziteta Crne Gore.\nOvog puta utakmice će se igrati u ,,Bemax areni“.\n-Izuzetno nam je zadovoljstvo što smo dobili organizaciju završnog turnira. Mislim da je naša mlada ekipa zaslužila da na svom terenu odigra dva najvažnija meča u sezoni. U sezonu smo ušli znatno podmlađeni, bez velikih rezultatskih imperativa, ali kako je sezona odmicala pokazalo se da su mlade igračice napredovale i da smo zasluženo prvi na kraju ligaškog dijela, sa samo jednim porazom.\nSmatram da je nagrada za naše djevojčice upravo činjenica da će na svom terenu igrati završnicu – rekao je direktor kluba Zoran\n,,Bemax arena“, nakon što je bila domaćin kvalifikacija u muškoj i ženskoj konkurenciji reprezentaciji Crne Gore, Evropskog prvenstva za kadete i igrače do 20 godina, Lige šampiona u rukometu i kvalifikacija\nza Evropsko prvenstvo u tom sportu, sada će biti domaćin i završnice WABA lige.\n– Prvi put nakon pet godina poslali smo prijavu za organizaciju. Naime, posljednje četiri godine, od kada postoji Bemax liga osnovnih škola smatrali smo da je ljepše da povedemo oko 100 djevojčica iz tog\ntakmičenja sa nama, nego da organizujemo turnir. Međutim, specifična situacija sa koronom, dosta problema oko putovanja i činjenica da naša mlada ekipa može krunisati sezonu na najbolji način natjerali su nas da donesemo odluku da se prijavimo. Podgorica je i ranije dobijala sve čestitke za organizaciju, a s obzirom da će se sada igrati u ,,Bemax areni“, vjerujem da će ovo biti najbolji fajnl-for do sada i da\nćemo napraviti spektakl kakav nije čest za žensku košarku – uvjeren je Vujičić.\nBudućnost Bemax igraće u polufinalu sa Montanom, a u drugom polufinalnom duelu sastaju se Celje i Orlovi.\n– Nećemo praviti pritisak našoj mladoj ekipi, ali nadamo se finalu, a u meču za trofej sve je moguće. Vjerujem da ćemo imati sjajan ambijent, pune tribine i da ćemo regionu poslati sjajnu sliku, a da će\nsvi gosti biti oduševljeni – naglasio je Vujičić.\nSrodni člancinaslovnaWABA ligaŽKK Budućnost Bemax\nMina Đorđević je napustila Budućnost Bemax. Poslije tri sezone u podgoričkom klubu Đorđević odlazi...\nFinalni turnir za juniorke održaće se u Bemax areni. Mečevi će se igrati 31....\nPljevlja će biti domaćin zavšrnog turnira i za mlađe pionirke. Pored domaće ekipe Pljevalja...\nKošarkašice Las Vegas Ejsa oborile su rekord WNBA po broju trojki na jednom meču....\nČuvena američka košarkašica zatvorena u Moskvi zbog kanabisa, klub zabrinut\nBojana najefikasnija u meču sa samo 84 poena


Transformacija puteva lekova: Apotekari na sasvim novim zadacima\nAPOTEKARI – STRUKA INOVACIJE\nNeretko se dešava, i na globalnom planu, a i kod nas, da se korisnici lekova oslanjaju na to šta im savetuju apotekari, pre nego na reči doktora. Iz tog razloga su farmacija i apotekarstvo poslednjih decenija doživeli pravu transformaciju.\nU tom cilju, apoteke rade sve što je do njih da bi održale status – radnici su visoko obučeni, asortiman se barem utrostručio, smene su produžene ili rade celu noć…\nIstraživanje koje je sproveo Drug Channels Institute pokazalo je da su ukupni prihodi apoteka u 2015. iznosili 364 milijarde dolara, što je za 12% više u odnosu na prethodnu godinu, a ovaj trend je nastavio da beleži ekspanziju. Na osnovu tog istraživanja, između ostalog, došli smo do zaključka kako je apotekarstvo uvelo inovacije u svoje poslovanje i transport, te je danas jedna od najuspešnijih grana lake industrije na svetskom nivou.\n#1 Koriste savremene informacione tehnologije\nNajuspešnije apoteke u svoje poslovanje uvele su CRM (customer relationshim management) softvere, pa imaju podatke o svojim korisnicima, njihovim potrebama i navikama. Uveli su loyalty programe i kartice, obezbedili popuste.\nIskoristili su i ekspanziju društvenih mreža, te na svetskim i domaćim primerima možemo videti kako komuniciraju sa svojim potrošačima, što osim direktno na prodaju, utiče i na jačanje samog brenda.\n#2 Podstiču jačanje poverenja pacijenta prema lekaru\nNajpametniji trgovački lanci shvataju da pacijenti mogu da posete nekoliko različitih lekara i zdravstvenih sistema, ali verovatno koriste jednu apoteku dugi niz godina. Apotekari ovde mogu da igraju ključnu ulogu: pružaju više pojedinačnih konsultacija i informativnih sesija pacijentima.\nNa primer, farmaceuti kompanije Kmart obučeni su za upravljanje lekovima i nude stalne individualne konsultacije. Health Mart, sa 3.865 lokacija, nudi prilagođeni veb sajt i mobilnu aplikaciju prilagođenu potrošačima koji uključuje i informacije o nabavci i transportu lekova. Kroger nudi obuku za pacijente sa različitim ciljevima, uključujući fitnes, ishranu, upravljanje težinom i prestanak pušenja.\n#3 Bezbednost stavljaju na prvo mesto\nUprkos modernizaciji i razvoju tehnologije, mnogi segmenti poslovanja, poput transporta, nailaze na izazove, na koje se često ne može uticati.\nU mnogim zemljama, jedan od glavnih izazova su gužve na graničnim prelazima. Kad pričamo o transportu, recimo u slučajevima kada se prevozi osetljiva i kvarljiva roba, farmaceutske kompanije i lanci apoteka ovo nisu „prepustili slučaju“. Za dobavljače su odabrali prevoznike sa visokim kredibilitetom, koji koriste moderne softvere za praćenje i navigaciju vožnje. Osim toga, za skladištenje koriste plastične kutije visokog kvaliteta i bezbednosti.\nKompanija Schoeller Allibert se ovde pokazala pouzdanim partnerom, jer decenijama razvija dizajn, sigurnost i funkcionalnost svojih proizvoda za skladištenje i transport. Pored navedenog, njihovi proizvodi se mogu lako pakovati i slagati, čime se štedi prostor u logistici i skladištenju, što je doprinelo da ih apotekari koriste i u maloprodaji i e-trgovini.\nUz ovo, farmacija pažljivo prati potrebe tržišta, te tako poslednjih godina u svetu, a ponegde i kod nas, možemo videti specijalizovane apoteke, usmerene potrebama određenih kupaca (deca, dijabetičari, korisnici „prirodne medicine“).\nNeki su otišli toliko napredno da svojim korisnicima nude skrining preglede i rutinsku negu. Amerikanci posećuju maloprodajne klinike više od 10,5 miliona puta godišnje. Očekuje se da će potražnja nastaviti da raste dok potrošači traže povoljnije opcije nege. Kroger, na primer, ima ukupno 165 „malih klinika“ koje pružaju vakcinacije i dijagnostiku/lečenje manjih oboljenja na maloprodajnim mestima.\nKoji zaključak možemo izvući iz ovih trendova? Pa, jedna stvar koju mnoge najbolje apoteke u maloprodaji imaju zajedničko je njihov napor da pojednostave i automatizuju svakodnevne zadatke poput popunjavanja recepata, praćenja pacijenata, dopunjavanja podsetnika i drugog potrebnog izveštavanja. Ovo „oslobađa“ farmaceuta da se usredsredi na ono što je zaista važno – angažovanje pacijenata na poboljšanju njihovog iskustva u nezi i na kraju njihovih zdravstvenih rezultata.\n2020-01-06T16:55:22+01:0031 децембра, 2019|Ostalo|


Vreme 1071 - Srebrenica 1995–2011.: Pomen i poruke -->\nKomemoracija žrtvama Srebrenice još jednom je nekima poslužila kao politička platforma\nViše od 40.000 ljudi okupilo se u Potočarima u ponedeljak, 11. jula, kako bi obeležilo šesnaestu godišnjicu genocida u Srebrenici. Tom prilikom održana je i komemoracija za 613 identifikovanih žrtava koje su pronađene u masovnim grobnicama oko Srebrenice. Od oko 8000 Bošnjaka za koje se računa da su pobijeni nakon što je Vojska Republike Srpske zauzela Srebrenicu, Žepu i Konjević Polje, dosad je identifikovano i dostojno sahranjeno nešto oko 5000. Ostali se još zvanično vode kao nestali, mada se veruje da su zakopani u dosad nepronađenim masovnim grobnicama.\nPrvi put otkad se ovakvi skupovi održavaju, preživeli, porodice i prijatelji žrtava mogli su naći neku utehu u činjenici da je general Ratko Mladić, optužen kao glavni arhitekta ovog zločina, u pritvoru Haškog tribunala, gde ga očekuje suđenje. Komemoraciji su, osim bosanskih političara i diplomatskog kora, prisustvovali hrvatski predsednik Ivo Josipović i zamenik ministra inostranih poslova Turske Bulent Arinc.\nKao i u ranijim prilikama, komemoracija je poslužila i kao platforma za neke političke poruke. Tako je visoki predstavnik međunarodne zajednice u BiH Valentin Incko između ostalog rekao da se "na genocidu ne može ništa graditi", što je u Banjaluci odmah prepoznato kao aluzija na Republiku Srpsku, koju u Federaciji često prozivaju kao "genocidnu tvorevinu". Istovremeno, član Predsedništva BiH Bakir Izebegović kritikovao je međunarodnu zajednicu zato što "zatvara oči" pred činjenicom da veliki broj ljudi u Srbiji i RS negira genocid i slavi Mladića kao heroja. On je, međutim, u istom govoru pohvalio predsednika Srbije Borisa Tadića što je održao obećanje dato prošle godine i uhapsio Mladića.\nZa razliku od prošle godine, ni Tadić ni bilo ko od predstavnika srpskih državnih organa nije došao u Potočare, zbog čega su se vlasti našle na udaru kritike Liberalno-demokratske partije i nekoliko nevladinih organizacija. Sa druge strane, Tadić je dan pre komemoracije na skupu Demokratske omladine govorio o srebreničkim žrtvama i potrebi da se svi ratni zločinci privedu pravdi. Istog dana, u nedelju uveče, organizacija Žene u crnom održala je na već tradicionalan skup na beogradskom Trgu Republike, pozivajući na solidarnost sa žrtvama Srebrenice. Nije bilo incidenata, ali ni naročitog odziva Beograđana.\nGrađani Srbije su takođe ostali mahom indiferentni na pozive koje je putem letaka i plakata uputila organizacija "SNP 1389" da 11. jula izađu na ulice, pruže podršku Mladiću i proslave "oslobođenje Srebrenice". Vlasti nisu našle za shodno da odgovore na ovu provokaciju.


Tanjug 29. januara 2022. 15:28\nDUBAI – Prestižnu svetsku izložbu Dubai Ekspo 2020. u protekla četiri meseca posetilo je oko 900 privrednika iz Srbije, a očekivanja su da će u predstojećim tematskim nedeljama, posvećenim poljoprivredi i vodi, učešće uzeti još više od 100 srpskih privrednika, izjavio je za Tanjug šef kancelarije PKS u Dubaiju Marko Selaković.\nOn je ukazao da je u prvih šest tematskih nedelja ostvareno više od 5.000 poslovnih kontakata, koji su rezultirali više stotina razgovora i preko 15 potpisanih predugovora i ugovora i uspostavljenih novih partnerstava, ne samo iz regiona UAE i Bliskog istoka.\n„Posebno mi je drago što su, u skladu sa aktivnostima koje sprovodimo na Biznis habu Srbije koji je u ova četiri meseca bio mesto za više od 100 sastanaka i prezentacija, ostvareni vrlo merljivi efekti. Sve saradnje koje uspostavljamo na međunarodnom planu, od najvećih i najrazvijenijih zemalja kao što su SAD, Rusija, Indija, Švedska, pa do nekih potpuno novih tržišta kao što su Argentina ili Malezija, za sada nailaze na izuzetno dobar odziv naših privrednika“, rekao je Selaković.\nUkazao je da među privrednicima koji učestvuju na Dubaji Ekspo 2020 postoje razlicite kompanije, od velikih do malih preduzeća, kao i startapi, koji žele da otpočnu svoje poslovanje na tržištu UAE i Bliskog istoka.\nSelaković kaže i da je zajednički imenitelj za sve te kompanije inovativnost, te da one pokušavaju da na inovativan i kreativan način predstave sve ono što Srbija ima, u čemu, ističe, imaju punu podršku PKS.\n„Ne samo PKS, nego i Komesarijata Srbije za Ekspo 2020 i generalnog Sekretarijata vlade koji su obezbedili da se Srbija istorijski predstavi na ovoj svetskoj izložbi“, istakao je Selaković.\nNa pitanje za šta od događaja na izložbi vlada najveće interesovanje naših privrednika, Selaković odgovara da su to pre svega b2b (busineš to busineš) događaji, koji se organizuju u paviljonu Srbije, gde, kaže, u svakoj tematskoj nedelji učestvuje više desetina stranih predstavnika sa svih kontinenata.\n„Ekspo omogućava povezivanje sa celim svetom, ne ograničavamo se samo na partnerstva koja se uspostavljaju u regionu Bliskog istoka. Imamo novouspostavljene saradnje sa Malezijom, SAD, potpisali smo ugovore sa drugim zemljama iz okruženja…Gledamo da pružimo najbolje moguće globalno iskustvo našim kompanijama“, naglasio je Selaković.\nNa pitanje koje su to najznačajnije „proboje“ naše kompanije ostvarile, Selaković ukazuje da se to karakteriše inovativnim tehnologijama.\n„Zanimljivo je da inovacija otvara vrata, najviše novih poslova je u domenima visokih tehnologija, nekih savremenih rešenja koja ulaze u domen virtuelne realnosti, takođe i u IKT“, naveo je Selaković i dodao da sve to ukazuje da je Srbija na Ekspo predstavila jedan od najzapaženijih biznis programa u konkurenciji 192 zemlje.\nSvetska izložba Dubai Ekspo 2020 traje do 31. marta.\nTema učešća Srbije na Svetskoj izložbi je „Srbija stvara ideje – Inspirisani prošlošću, oblikujemo budućnost“.


Virgin testirao prvi vazduhoplov na biogorivo Virgin testirao prvi vazduhoplov na biogorivo – Personal magazin\nIz Londona je danas za Amsterdam poleteo prvi avion kompanije Virgin Atlantic koji je kao pogonsku snagu delimično u jednom od četiri motora “Boinga 747” koristio biogorivo, objavile su agencije.\nOvim probnim letom aviona na delimični bio-pogon, “Virdžin” je želeo da ukaže na mogućnosti upotrebe biogoriva u avio saobraćaju.\nDirektor i osnivač ove kompanije Ričard Branson je tim povodom u hangaru na londonskom aerodromu Hitrou (Heathrow), pre poletanja aviona, izjavio novinarima da se radi o prelomnom momentu za celu svetsku avionsku industriju.\nOn je naglasio da je namera “Virdžina” da na letovima svojih aviona koristi čistije gorivo i to ranije nego što je prvobitno bilo planirano.\n“To je probni let koji bi trebalo da obezbedi osnovna saznanja zahvaljujući kojima ćemo biti sposobni da značajno smanjimo zagađenost atmosfere”, izjavio je Branson.\nTaj britanski milijarder je već ranije ocenio da je to i veliki korak napred u razvoju ekološki prihvatljivijeg goriva za avione.\nNeki naučnici, međutim, smatraju da uzgajanje žitarica namenjenih proizvodnji goriva nije održiv izvor za osiguranje ‘zelenijeg’ goriva, te da može da dovede do nestašice hrane, objavio je BBC.\nTa britanska medijska kuća je navela da se “Virdžin Atlantik” nada da će uspeti da pokaže kako se biogorivo ne zamrzava na velikim visinama.\nNa ovom prvom letu jedne komercijalne aviokompanije na biogorivo u svetu, avion je kao pogon u jednom od četiri motora koristio biološko gorivo koje je davalo 20 procenata potrebne energije za let, dok je 80 odsto obezbeđivalo klasično avionsko gorivo, kerozin.\nBranson je najavio da im je namera da u budućnosti koriste za pogon biogorivo koje će obezbediti čak 40 odsto neopdhodne energije za let aviona.\nDanas upotrebljeno biogorivo napravljeno je od ulja palme babas (babaš) i kokosa, a autori tog energenta tvrde da ni jedno od ta dva ulja ne spada među osnovne životne namirnice, pošto se koristi uglavnom u kozmetici.\nGlavni tehnički problem biogoriva je taj što na velikim visinama mrzne, pri čemu su stručnjaci do sada za granicu zamrzavanja biogoriva označavali visinu od 4.500 metara.\n“Neće to, po svemu sudeći, biti dugoročno rešenje, ali ćemo dokazati da se sa takvim gorivom može leteti i do visine od 30.000 stopa (9.144 metra), naglasio je Branson.\nMnogi zaštitnici životne sredine, međutim, kritikuju ovaj način ograničavanja emisije štetnih gasova aviona, smatrajući da će povećanje interesovanja za biogoriva naneti štete poljoprivredi.\nTako Kenet Rihter (Kenneth Rićter) iz organizacije “Prijatelji Zemlje” smatra ceo ovaj pokušaj sa biogorivom za trik kojim se želi odvratiti pažnja od istinskog rešavanja problema vezanih za klimatske promene.\nVirgin testirao prvi vazduhoplov na biogorivo was last modified: February 25th, 2008 by Redakcija